
ACTUL I 


Scena 1 


Paris, într-un cabaret; Marceline, Ventre, Brulon, 
Emmanuel. 


VENTRE: ...Peste un ceas are să vie aici să ne vadă Jean 
Paulesco, s-a întors de unde a dispărut și m-a rugat 
să vă povestesc ce e cu el. Vine să ne vadă cu 
o singură condiție: să nu-l trădăm. 

MARCELINE: Adică? 

VENTRE: Poartă barbă și și-a schimbat numele. Ne-a rugat 
să-i spunem domnul Petricu. Deci, nu uitaţi. E o 
istorie întreagă ! 

EMMANUEL: Ei, păi dă-i drumul atunci istoriei tale de 
adormit în picioare. 


MARCELINE: Într-adevăr, l-ai văzut? 

VENTRE: Nu, el m-a văzut pe mine, eu nu l-am recunoscut. 
Ventre, zice, eu sînt Jean Paulesco... Nu-mi spune 
pe nume, sînt urmărit! Vreau să vă văd diseară 
pe tine, pe Marceline și pe Emmanuel... (ezită) 
și pe Brulon... 

BRULON: Si pe mine! 

VENTRE: În Saint-Germain-Des-Prés. Dar, zice, mi-e frică 
mai ales de imbecilul acela de Brulon, o să-și în- 

| chipuie că e vorba de-o glumă. 

BRULON: Așa a spus? 

VENTRE: Da, însă cu tandrete! 

MARCELINE: Destul. Ai de gînd să ne spui despre ce e vorba? 


VENTRE: Nu spun cine, zice, în orice caz, persoane de anver- 
gură, cu interese mari în Africa, m-au însărcinat 


— şi eu am acceptat — să plec din Bruxelles ca 
ziarist pe lingă domnul Chombe, șeful guvernului 
congolez. Am stat eu, zice, cîteva luni și am făcut 
pe consilierul, dar domnul Chombe nu înțelegea 
nimic din ce-i spuneam eu și atunci m-am hotărît 
să-l schimb. Asta însă a înțeles-o domnul Chombe 
imediat, și a vrut să mă aresteze. Noroc că m-a 
anunțat din timp cineva și am putut să dispar cu 
un avion... 

MARCELINE: Si? 

VENTRE: Si cînd s-a dat jos din avion la Bruxelles, doi 
necunoscuţi îl și așteptau la ieșire, fiindcă patronii 
lui fuseseră puși la curent și voiau să-l curețe. 

MARCELINE: De ce? 

VENTRE: Pái pentru cá a vrut el nu stiu ce sá facá, sá-l 
schimbe el pe Chombe!... A scápat la aeroport si 
acum il urmáresc... 

EMMANUEL: Aha! 


BRULON: Ce mai... 

MARCELINE: Si nu l-ai intrebat dacá ín Congo s-a inspirat 
el cînd a scris versurile care i-au apărut în Catete 
de sezon ? 

VENTRE: Asta o sá ai ocazie să-l întrebi tu singură cînd o 
să vină. Lite-l că chiar vine. Nu uitaţi ce v-am 
spus, Brulon, nu-i nici o glumă! Helo, monsieur 
Petricu! (Intră Paulescu; muzică de cabaret.) 

PAULESCU (demonstrativ) : Îmi daţi voie, Petricu. 

BRULON: Brulon. Încîntat. 

EMMANUEL: Emmanuel. Răpit. 

PAULESCU: Și doamna? 

VENTRE: Marceline Debaisieux, un milion de franci. 

PAULESCU (în soaptá): De cînd nu te-am mai văzut, al 
căpătat apucături americane! 

VENTRE: Cine, eu? 

PAULESCU (demonstrativ): Domnilor, sînt încîntat că vá 
cunosc, cu atît mai mult cu cît sînt stupefiat sá 
văd că civilizația n-a clintit nimic din intimitatea 
structurii noastre pirateresti, așa cum era ea cu 
cinci sute sau o mie de ani în urmă. Pe atunci 
însă, foarte adesea sîngele: vărsat se amesteca cu 
vinul și cu aurul, și omul care domina pe alții trăgea 
el însuși sabia și lupta. Acum omul de acţiune se: 
numește spion și joacă rolul cascadorilor din. filme ; 
ca să strălucească alții în ierarhiile noastre, el nu. 
e decît o cifră. lar forța morală nu-ți mai aduce 
prieteni, fiindcă lumea e departe de tine, cu toate 
că-i ești prizonier apropiat, și nu poți să faci nici. 
o mișcare fără ca sá te zbati ca într-o plasă. 

MARCELINE: Strivitor! 

BRULON: Ce mai... 


PAULESCU (către Marceline): Dumneata m-ai înțeles greșit. 

Eu nu sînt chinuit de întrebări. Eu nu gîndesc, ceea 
ce nu pot împlini. Omenirea e plină de oameni care 
nu pot împlini ceea ce gîndesc. Si cu toate astea, 
stimată doamnă, puţine lucruri rămîn în vremea 
noastră care pot inflama spiritul unui tînăr, deși 
anii în care între gîndire și faptă e posibilă o scînteie, 
vai, sînt atît de scurți! Congo era o țară virgină, 
în care totul putea fi început altfel... Virgină 
însă nu e cuvîntul potrivit! În drumul meu de la 
aeroport la vila care mi-era rezervată, demnitarul 
care mă primise la coborirea din avion oprește 
mașina în dreptul unei croitorii și se întoarce îm- 
brăcat într-un costum nou. Îl văd că-mi prezintă 
o notă de plată, pe care-mi cere s-o achit. Am scos 
o sută de dolari și am plătit, crezînd că demnitarul 
meu negru și-a uitat portmoneul acasă... Nu, mi-a 
mulțumit în acest fel: mergi pour votre cadeau și 
mi-a făcut plăcerea să se prezinte apoi cu mine 
domnului Chombe îmbrăcat în acest costum. Un 
whiski, te rog, cu un Perrier. (Pauză; se cântă undeva 
în fund muzică de cabaret.) În sănătatea dumnea- 
voastră, doamnă, și pentru succesul dumneavoastră, 
domnilor. Domnilor, fiindcă veni vorba de virgi- 
nitatea moravurilor, tatăl meu... Dar aici dati-mi 
voie sá vă spun două vorbe despre el... În tara 
lui de origine — e vorba de România — se trăia 
ușor, așa spunea el; puteai să faci comerț și fiii 
dumitale puteau să urmeze în școli și să ajungă 
savanți și artiști mari. Un singur lucru nu-i plăcea... 
Amestecul... Din rațiuni care nu țineau de comerț, 
partenerii lui l-au ruinat, și atunci el, care avea 
comerțul în sînge, a făcut avere pe Coasta de Azur, 
s-a răzbunat în felul ăsta! Cînd pomenea de ei, 


avea așa, un rîs ciudat: he-he-he! parcă i-ar fi avut 
în faţă și le-ar fi rîs în nas! Era un om traditional, 
un fel de Nastratin: De ce, zicea el de fiecare dată 
cînd: se punea problema să-și facă un alt costum, 
și era furios, și în același timp resemnat că nu-l 
înțelegem — de ce, adică, să-mi fac unul nou, n-o 
să fiu tot ăla? Mama însă era mai tînără decît el 
cu douăzeci de ani și credea că un costum nou mai 
reducea cit de cît din această diferență. Încă o dată, 
în sănătatea cunoștinței noastre! Trăiască poezia 
și pictura!... (Pauză; muzica de cabaret se aude 
din nou, în fund.) Cînd mi-am luat doctoratul era 
bolnav, și-mi spune pe românește: Mă, tu ești tobă 
de carte, asta vrea să zică étre un puits de science, 
sau, literal, umflat ca o tobă de atîtea cunoștințe, 
dar în cap, zice, ai ceva? — Am, zic, aș putea să 
fiu profesor de limba germană, dacă tu nu mi-ai 
da voie să fiu poet. — Poţi să fii ce vrei, zice, dar 
să nu-ți lași copiii să moară de foame pe drumuri !. . . 
lată, domnilor, principiile simple care ar trebui să 
alimenteze certitudinile noastre de totdeauna. 


MARCELINE: Domnule, sînt curioasă să știu ce-o să-mi răs- 


punzi dacă o să-ți spun că sînt absolut de acord 
cu dumneata. 


PAULESCU: Că m-ati bănuit că am dorit să fiți în dezacord 


cu mine. Nu. Dar oamenii cred adesea că nimic nu 
e mai ușor de comunicat și de înțeles ca starea lor 
de spirit. De comunicat da, dar de înțeles... După 
un voiaj lung, avem întotdeauna iluzia că am devenit 
mai transparenti... 


EMMANUEL (care luase din buzunarul lui Ventre un ziar): 


Domnule Petricu, iată o știre bună pentru dum- 
neata. Domnul Chombe a căzut. 


PAULESCU (tresare): Sssst!... (Ia ziarul.) 

VENTRE: Acuma putem să-ţi scoatem barba, Jean, acuma... 
PAULESCU: Încă nu. Si va trebui să plec... Individul acela 


înalt și gras care stă la bar mă cunoaște... De 
altfel, și eu îl cunosc... Formidabil! (Își scoate 
barba și lasă ziarul din mînă.) Într-adevăr, n-are 
rost... Formidabil! 

VENTRE: Ce este, Jean, i s-a întîmplat ceva domnului 
Chombe? 


BRULON: L-au făcut congolezii ciombră? 

PAuLescu: Băieți, părăsesc Parisul cu primul avion. la 
spuneti-mi, cunoaștem noi pe cineva în Trinidad, 
în America de Sud? la uitati-vá aici! (Le arată 
ceva în ziar.) 

EMMANUEL: În Trinidad? Care dintre ele, că sînt vreo trei 
în America de Sud? Într-unul din ele e doctorul 
Max, ai uitat? 

PAULESCU: Așa e. Chiar în ăsta e. Soră-sa trebuie să-i știe 
adresa. 

MARCELINE: Şi pleci cu adevărat? Dar de ce? 

PAULESCU (superficial): Unui ziarist nu i se pun asemenea 
întrebări, Marceline. Sau mă crezi și tu un mer- 
cenar, cum citeam ieri într-o gazetă... (Se ridică.) 
Am plecat, băieţi, la revedere, petrecere plăcută 
în lipsa mea. À bientôt, un jour... (Pleacă.) 

MARCELINE: Emmanuel, am uitat să-i spun ceva acestui 
domn, fii drăguţ și du-te după el... 

EMMANUEL: Eu cred în transmiterea gîndului la distanță 
mică. La distanță mare, e drept, nu garantez... 
Așa că o să se întoarcă singur. 

MARCELINE (rece): N-are nici un motiv. Ah, cum dormiti 
voi, băieți, si nu intelegeti cînd vă roagă omul 
ceva... Vă rog ceva pe voi toţi în clipa asta... 
De ce trebuie chiar să mă milogesc ca să-mi faceţi 

un serviciu? Noroc că sínteti pictori buni... atît 
cît pot fi buni pictorii în zilele noastre!... 

BRULON (cu un entuziasm obiectiv): Cu aprecierea asta 
m-ai convins! Am plecat! 


(Pleacă tofi, cu mișcări cleioase şi afectate.) 


EMMANUEL (grav): La revedere, Marceline. 
BRULON (insinuant): La revedere! 
VENTRE (resemnat): La revedere! 


(Muzică de cabaret, apoi Paulescu reapare.) 


MARCELINE: Pe cît de ezitanti sîntem noi, ăștia, Emmanuel, 
Brulon și Ventre, pe atît de decis ești tu, parcă ai 
fi un om de afaceri. Și cu toate astea, ciudátenia 
e că eşti mai ezitant decît noi, ești mai rătăcit! 

PAULESCU: Să fie adevărat, stimată doamnă?! Se întîmplă 
să i se spună celui cu mintea întreagă că deraiază, 
iar ei, ceilalți, cei care se cred cu bun-simt, să ducă 
o viață care să fie guvernată de orice, dar nu de 
rațiune. 

MARCELINE: Rațiunea ráneste, e și firesc sá ne fie teamă 
de ea. 

PAULESCU: Nu înțeleg. 

MARCELINE: Rațiunea pricinuiește răni și trebuie mult curaj 
să apelezi la ea. În privința asta, curajul, tău e 
hotărît, dar nu există nimic mai dureros decât... 
Unde te duci? 

PAULESCU: Nu-ţi răspund pînă nu-ți duci gîndul pînă la 
capăt. 

MARCELINE: Nu mi-e ușor să-l duc, fiindcă ăsta e tot gîndul 
meu de fiecare dată cînd te văd, și mai ales acum, 
cînd vrei să pleci iar din Paris. Spune-mi unde 
pleci. 


PAULESCU: Nu pot sá-ti spun. 

MARCELINE: De ce, ai semnat un pact cu diavolul? 

PAULESCU: Da, de mult. 

MARCELINE: Si ín ce constá? 

PAULESCU: Am spus-o mai înainte, în a nu gîndi ceea ce 
nu poţi realiza, dar a realiza ca în virtutea unui 
pact ceea ce ai gîndit. Fiindcă de ce ai mai gîndit 
dacă nu treci la acțiune? 

MARCELINE (care între timp citise ziarul): Asa este. Prin 
urmare, ce gînduri te împing să treci la acțiune? 

PAULESCU: Cînd afli că există undeva un om care deține 
un mare secret, cum să nu te duci după el? Fiindcă 
am încercat într-o zi să-l aflu de la un supraviețuitor 
obișnuit și n-am reușit, știi de ce? Am înțeles și 
eu abia cînd am citit într-un ziar că unul din ei 
a văzut odată la cinematograf o groaznică luptă 
pe mare, la care luase și el parte și scăpase; cînd 
s-a aprins lumina l-au găsit mort în scaun. Ei vor 
să uite, toți supraviețuitorii marelui dezastru, ca 
să poată trăi. Martin Bormann a trăit în acei ani 
în umbra diavolului, era mîna lui dreaptă, știi a 
cui... 

MARCELINE: A lui Adolf Hitler! 

PAULESCU: Va să zică, știi. (Striga.) Atunci cum de mă 
întrebi ce caut acolo? Vreau să aflu. Drept cine 
mă iei? 

MARCELINE: Ah, nu pot să te impiedic! Și nici măcar nu-mi 
spui să te-aștept, îţi iei toată libertatea, fără să-ți 
dai seama că asta se poate plăti mult mai mult 
decît e prevăzut chiar pentru imprudentele noastre 
fatale. 


PAULESCU: La ce-ar folosi sá-ti spun sá má astepti? Omul 
a luat cunoștință de scurtimea vieții lui — deși 
trăiește mai mult ca altădată —, și nu vrea să mai 
aștepte pe nimeni. Chiar și cei care au presenti- 
mentul unei fericiri mari, o preferă pe cea mică. 

MARCELINE: Ai dreptate, ori pot să te aștept, și atunci 
te voi aștepta, ori dacă nu, cu atît mai rău pentru 
mine. Să mergem! 


Scena a 2-a 


Jean Paulescu, o servantá, doctorul Max, Ricardo — în 
Trinidad, America de Sud. 


SERVANTA: Domnule, vă caută un străin din Paris, spune 
că-l cheamă Jean Paulescu. 

DocroRuL Max: Să intre imediat. 

PAULESCU: Te salut, băiatule, să trăiești. 

DocToRuL MAx: Jean, nu credeam să ajungi si pe aici, 
cad jos! (Se imbrátiseaza.) Am auzit că te-ai dus 
în Congo și ai intrat în conflict cu domnul Chombe. 

PAULESCU: E adevărat, lumea a ajuns prea mică, nici nu 
te întreb cine ţi-a spus. Mi-era imposibil să-mi 
închipui că se poate vedea atita mulătrime pe stră- 
zile acestui oras. Nu știu însă care e starea sanitară... 

DocroRuL Max: Nu prea bună, dar aici se naște și se moare 
mai ușor ca în Europa. Nu cumva ai venit să faci 
un reportaj pe tema asta? 

PauLescu: În nici un caz. Eu nu sînt reporter. 

DocroRuL Max: Am auzit că voi, ăștia de la Trois colonnes, 
sinteti și spioni, e adevărat? 

PAULESCU: Sintem în serviciul ziarului. 

DocToRUL Max: Si aveți chiar calitățile necesare unui 
spion? 

PAvLEscu: Esti curios ca un provincial, nu mai tii la mine 
ca altădată, te interesează aspectele exterioare ale 
vieții noastre din Europa. Nu vrei sá mă întrebi 
dacă sînt fericit... 

DocToRuL Max: Voiam si eu să știu cum arată un spion... 

PAULESCU: N-o să știi. Nu sînt spion! 

DoctoruL Max: Ce să-ți dau sá bei? (Sună.) 

PAULESCU: Ce se bea pe aici, pe stradă? 

DocroRuL Max: Suc de trestie de zahăr cu lămîie. 

PAULESCU: Și cu gheaţă. 

DocTroRuL Max: Bineînţeles. 

PAULESCU: Perfect. 

SERVANTA: Ce doriți, domnule? 

DocrToRuL MAX: Jugo de cana. 

SERVANTA: Și cafele? 

DoctoruL Max: Adu și cafele. 

PAULESCU: Esti un medic foarte bun, sau esti un medic 
cu clientelă bună? Văd că ești bogat, e casa ta, nu? 

DoctoruL Max: Da, sînt un medic de spital aglomerat 
de bolnavi. Am însă și ce zici tu, o bună clientelă. 

PAULESCU: Şi de ce mai lucrezi atunci și la spital? 

DoctoRUL Max: Pentru că spitalul e prea mic și sper să 
obțin din partea guvernului să-l mărească și să-mi 

l repartizeze medici. 

PAULESCU: Înseamnă că ai relații bune. 

DocroRuL Max: Foarte bune. 

PAULESCU: M-am gîndit eu bine la tine. 

DoctoruL Max: Văd. La scrisori nu-mi ráspundeti nici tu, 
nici Emmanuel, dar cînd ai nevoie, vii pînă aici... 
Ia spune! 


PAULESCU: Nici tu nu esti mai breaz. Mi-a spus sorá-ta 
să-ți transmit sá te ştergi pe frunte de sudoare cu 
mína aia cu care-i scrii. 

DocTORUL Max (ride): O sá má revansez la toamnă si 
o sá má reped piná la ea, la Paris; dacá te intorci 
curînd, spune-i. Tu te-ai însurat, Jean? 

PAULESCU: Nu. 

DocroRuL Max: Dar de ce? Servește-te! Să știi că gene- 
ratia asta a noastră, post-postbelică, am ajuns la 
convingerea că nu vrea să se maturizeze fiindcă 
nu are nici cea mai vagă idee că poate să moară. 

PAULESCU: Să moară o generație! Cum? 

DoctorUL Max: La modul cel mai firesc care se poate 
imagina: să vină altă generație din urmă și s-o 
dea la o parte, fără s-o mai întrebe dacă mai are 
sau nu chef să se maturizeze. 

PAULESCU: Asta în cazul în care starea de spirit a gene- 
ratiei noastre s-ar dovedi cu totul diferită de a celei 
următoare. 

DocroRuL Max: Si nu crezi că ar fi? 

PAULESCU: Nu. Si noi si ei ne ferim instinctiv, dar fără 
sováieli, de problemele generaţiilor care au făcut 
ultimul război. Să se spele cu ele pe cap. Dar cu 
atît mai flămîndă ne e curiozitatea să știm cum s-a 
întîmplat. Cu tata má intelegeam bine, el nu cu- 
nostea sentimentul ireversibilului, deși a trăit:două 
războaie care l-au dislocat de două ori. La bátrinete 
avea starea de spirit a celui care abia acum se pune, 
în sfîrșit, și el pe trai! Ne mutasem la Avignon și 
cumpărasem o casă cu o grădină. Se poate trăi 
într-o casă izolată la marginea orașului cu ajutorul 
unei grădini. lată piatra de temelie a unei filozofii 
care de la Voltaire pînă azi constituie pentru majo- 
ritatea oamenilor soluția lucidă împotriva vicleniilor 

istoriei. De altfel, văd că ai și tu una, în afara fap- 
tului că din punctul ăsta de vedere întregul tău 
continent de adoptiune e un uriaș loc de refugiu. 

DocronRuL Max: Da, am și eu una, vrei să ţi-o arăt? 

PAULESCU (se ridică): Foarte frumos!... Splendid!... 
Neverosimil ! 

DoctoruL Max: Ce este? 

SERVANTA: Vă caută domnul Ricardo. 

DoctoruL Max: Da, să intre, pofteste-1 în salon. (Către 
Paulescu.) Un parlamentar, membru în Camera 
Reprezentanţilor... Vrei să-l cunosti? 

PAULESCU: Dacă nu te stinghereste. 

DocroRuL Max: Nu, dar te rog să nu foloseşti în nici un 
fel în presă numele lui... Tu pleci și eu rămîn cu 
ei, Și eu vreau să mi se aprobe să lărgesc spitalul. 

PAULESCU: Dacă zici să nu-l folosesc, e suficient, dar ce 
motiv ar fi? 

DoctoruL Max: Niciodată nu poți să știi ce interes poate 
să prezinte cutare eveniment sau persoană pentru 
un ziarist. 

PAULESCU: Bon. D'accord! Nu spune că sînt ziarist! 

DOcToRUL Max (deschide usa): Domnul Ricardo. 

RICARDO (intră): Scuză-mă că te vizitez neanuntat, dar 
nu te rețin mult, ţi-am dat un telefon și la spital, 
și la cabinet în oraș, și doamna mi-a spus că te-ai 
retras aici pînă poimiine... Lucrezi ceva? 

DoctorUL Max: Da, pregătesc un memoriu către minister 
în chestiunea spitalului. S-a întîmplat ceva, domnule 
Ricardo? Să-ţi prezint un prieten din Paris, un 
poet, monsieur Jean Paulesco. 

RICARDO: Ricardo. Enclianté, monsieur. Da, s-a întîmplat: 
la poliție, domnule, s-a prezentat azi o femeie în 
vîrstă de patruzeci și trei de ani, mamă a doi copii, 
și un tînăr în preajma a douăzeci de ani, care sînt 

amíndoi într-o stare cu totul anormală. Sînt slabi 
ca niște schelete, și cînd nu delirează, povestesc că 
au reușit să fugă dintr-o colonie agricolă — e vorba 
de o colonie germană, aflată cam la trei sute de 
kilometri de aici —, pe care guvernul nostru, acum 
vreo cincisprezece ani, și-a dat consimtámintul sá 
se înființeze. Fugarii sînt speriați să nu fie trimiși 
înapoi, zic că vor fi omoríti, cum au pátit trei dintre 
ei anul trecut... Șeful poliției spune că ar trebui 
internați într-un spital și alimentati sub suprave- 
ghere medicală și pe urmă, după ce se înzdrăvenesc, 
să vedem ce e cu ei. Acest caz mi se pare o sfidare 
fără precedent a legilor țării noastre și nu voi admite 
ca acești coloniști, care au fost primiți de noi ca 
oameni liberi, să fie transformați în sclavi. Acţiunea 
pe care vreau s-o întreprind trebuie să fie urgentă 
și eficace și m-ai ajuta direct dacă i-ai interna în 
spitalul dumitale și i-ai îngriji, ca să putem sta de 
vorbă cu ei cît mai repede. Ce zici? 

DoctoruL Max: De acord, domnule Ricardo, îmi pare rău 
că nu am telefon aici, ca să vorbim imediat cu șeful 
poliției. Cum ai aflat? 

RICARDO: Ziarele de după-amiază au publicat știri despre 
această fugă senzationalá și poliția mi-a confirmat 
că nu e nimic născocit de ziariști. M-am dus pe urmă 
şi i-am văzut cu ochii mei. | 

PauLescu: Domnilor, cunoasteti cumva drumul care duce 
la aceastá colonie? Vreau sá spun, existá un trafic 
rutier ín aceastá directie? Colonia germaná Pabaco 
constituie obiectivul cálátoriei mele ín America de 
Sud si aș vrea să ajung acolo în cel mai scurt timp. 
Vreau să trăiesc în această colonie. Sînt profesor de 
limba germană. 

DocroRuL Max: Cum adică vrei sá trăieşti? 

PAULESCU: Adică sá mă stabilesc acolo. Presupun că există 
la ei o școală. Şi presupun că guvernul o să fie bucuros 
să-mi aprobe și mie să devin un colonist ca și cei- 
lalti, în ciuda evenimentelor care tocmai se petrec, 
așa cum ne relatează domnul deputat. Să sperăm 
că gravitatea lor nu se va confirma... Mă voi duce 
acolo, vă rog să mă sprijiniți. 

DocroRuL Max: Va să zică, tu știai că există o astfel de 
colonie? ! 

PAULESCU: Mai mult, și asta e bine s-o afle și domnul 
deputat, să nu facă vreo greșeală în acțiunea pe 
care are intenția s-o întreprindă. Colonia e patro- 
nată de o asociație privată din Germania, care are 
ca scop, printre altele, să ajute financiar pe orfani 
sau bolnavi. Coloniștii nu primesc întreaga retri- 
butie a muncii lor, o parte din ea se depune la un 
fond comun și le asigură existența pînă la sfîrșitul 
vieții... Există coloniști care la început, prin 1949, 
cînd au venit, ca să ajungă aici și-au vîndut tot ce 
aveau, să poată plăti drumul. Nu uitaţi că omul 
nu și-a pierdut niciodată speranța într-un paradis 
terestru! Celălalt paradis e fructul disperării sau al 
resemnării! Or, germanii sînt un popor care nici 
nu se resemnează, nici nu disperă! Nu e cazul meu, 
fie și pentru motivul, că nu sînt german. Am re- 
comandări de la această asociație și v-aș ruga să-mi 
arátati pe o hartă minuțioasă în ce mod se poate 
ajunge acolo. 

DoctorUuL Max: Ce spui, domnule Ricardo? 

RICARDO: Părerea mea e că domnul Paulescu ar face mai 
bine să aștepte, s-audă ce vor spune cei doi fugari 
cînd vor fi în stare să vorbească, fiindcă s-ar putea 
ca după aceea să nu mai dorească să se ducă să 


tráiascá acolo. E bine sá ne pástrám luciditatea si 
sá nu ne aruncám fárá sens ín aventurá. 

PAULESCU: Domnule deputat, cred cá atit luciditatea si 
clarviziunea, cit și orbirea și aventura nu se câștigă 
ca să se piardă așa de ușor. Dorința mea de a má 
duce acolo nu poate fi împiedicată de niște inci- 
dente. 


RICARDO: Domnule, cred că e bine că am avut ocazia să 
ne cunoaștem, vá voi sprijini să ajungeţi acolo, 
așa cum doriți. Sînteţi cetățeanul unei țări care 
și-a făcut din ideea de libertate gloria ei cea mai 
de invidiat și sper, deci, că dacă veți descoperi 
acolo că drepturile omului au fost încălcate de cine 
știe ce aventurier, nu veți sovái sá ne dați urgent 
de veste. 

PAULESCU: Domnilor, faceti-mi plăcerea și acordati-mi spri- 
jinul necondiționat. Acordati-mi aceleași drepturi 
pe care le-aţi acordat coloniștilor cînd s-au stabilit 
în tara dumneavoastră. 

RICARDO: Le veți avea, domnule. (Către medic.) Doctore, 
la începutul lunii are loc ședința Congresului. Dacă 
după îngrijirile medicale fugarii își mențin dezvá- 
luirile de la poliție, voi face o declarație în Par- 
lament. Pe mine nu mă interesează nu știu ce fel 
de asociație care patronează nu știu pe cine. Mă 
interesează să fie respectate legile țării mele și să 
nu fie sfidate de nimeni, fără teama de a fi pedepsit. 

DocroRuL Max: Domnule Ricardo, iată o fișă de internare 
în spital, fugarii pot fi aduși la mine și să li se dea 
imediat primele îngrijiri. Miine voi fi eu acolo, să 
văd despre ce e vorba. 

RICARDO: Îmi dai un telefon de la spital îndată ce se poate 
vorbi cu ei; au revoir, monsieur Paulesco. Miine 

dimineatá vá voi comunica amánuntele demersurilor 
care trebuiesc fácute ín problema care vá intere- 
seazá. Doctorul Max vá va tine la curent. 

PAULESCU: Mergi, monsieur. (Ricardo iese.) 

DocroRuL Max (către Paulescu): O să scrii pe urmă în 
Trois colonnes, după ce te întorci de-acolo și istoria 
celor doi fugari se confirmă. 

PAULESCU: Te înșeli! Interesele presei din Europa sînt mult 
mai misterioase decît crezi, o istorie ca asta, cu 
niște fugari prápáditi, care au întins-o dintr-o colonie 
pe care n-o cunoaște nimeni, n-are ce căuta în 
sáptáminalul nostru. Îţi spun, ai căpătat. o psiho- 
logie de provincial. 

DocroRuL MAX: Ai dreptate. Nu te înțeleg și nici nu am 
sentimentul că dacă aș mai insista te-aș înțelege 
mai bine. Chiar vrei să devii colonist acolo? 

PAULESCU (ride): Nici eu n-am sentimentul că dacă aș 
insista ti-as înțelege teama. Nu vreau să devin, 
ai uitat că noi nu vrem să devenim, devenirea în- 
seamnă schimbare și apropiere de sfîrșitul care nu 
ne interesează. Noi sîntem, și tot ce facem noi nu 
e altceva decît sfortarea de a fi conformi! 


DoctoruL Max: Conformi cu ce? 

PAULESCU: Uite, am să încerc să-ți spun. În copilărie, în 
casa noastră se povesteau niște istorii, mi-aduc 
aminte de una în care la marginea unei păduri 
apărea un soi de căpcăun, care cerea periodic să 
i se trimită cea mai frumoasă fată din sat... Nu 
era nimic de făcut cu el, și i se dădea ceea ce 
cerea, pînă apărea un fel de viteaz, care doar el 
singur era în stare să-l răpună. Făt-Frumos, (Le 
Prince Charmant). Ei bine, acest căpcăun există 
cu adevărat și ne smulge într-adevăr cele mai fru- 

moase fete, în timp ce noi continuăm să credem în 
Făt-Frumos, care însă nu există. Tu trăiești cu 
iluzia că fetița ta, care va crește și se va face fru- 
moasă în acest paradis, n-o s-o vadă satul și n-o 
s-o dea căpcăunului, fiindcă o s-o ţii tu închisă în 
grădină... 

DocronuL Max: Da, știu, există și în Apocalips o asemenea 
apariţie. Bunica se speria rău cînd se găsea cîte 
cineva și tălmăcea evenimentele descrise acolo cu 
cele din viață. 

PAULESCU: Ei, văd că le-ai înțeles tu bine pe toate si mă 
mir de ce mă mai întrebi. 

DoctoruL Max: Nu înțeleg ce cauţi în această colonie, 
chiar dacă m-aș forța să cad de acord că ineluc- 
tabilul nu face decît să ne lase să ne ingrásám ca 
grecii în peștera lui Polifem, ca să fim pe urmă mai 
gustoși la dejunul lui respingător. Dar nu vom reuși 
decît să ne mărim chinurile; n-o să spui că nu ma 
trebuie să mai nastem fete, ar fi inutil, ne-ar lua 
altceva. 

PAULESCU: Afară de noi înșine, fiindcă, în cele din urmă, 
noi tot ajungem să nu ne pese. Însă nu vom înceta 
niciodată să sîngerăm pentru ai noștri și nu vom 
găsi niciodată nimic atîta timp cît ne lăsăm înă- 
busiti de iluzii sau excitati de elogiile aduse de unii 
așa-zisei necesități. Eu mă mișc și încerc să mă 
apropii cît mai tare de marginea pădurii, poate 
descopăr mult mai multe decît că ea există. 

DocroRuL Max: Abia acum îmi dau seama că așa trebuie 
să fii tu, cum esti! Te înţeleg mai puțin ca altădată, 
dar în schimb îmi esti mai drag. Mi-e frică să nu 
ti se intimple ceva. 


PAULESCU: Nu trebuie sá-ti fie. E preferabil sá mori cu 
surísul pe buze la douăzeci și cinci de ani decît 
cu o strimbáturá de groazá la optzeci si cinci. Dacá 
am tráit bine, nu dorim sá párásim aceastá lume, 
iar dacá am fost nefericiti, de ce n-am párásit-o, 
cînd eram inocenți? 


CORTINA 


ACTUL II 


Scena 1 


Biroul conducerii coloniei Pabaco; Schaeffer, Schulze, 
Reinhardt, Meinhardt, Paulescu; Friz, Josef, Gerhart, 
Katrin. 


SCHAEFFER (nedumerit): Nu înțeleg, ce nostalgie o :poate 
împinge pe-o femeie de 43 de ani să-și lase copiii 
singuri și să fugă cu un băiat de 19 ani? Schulze! 

SCHULZE: Da, domnule comandant. 

SCHAEFFER: Sfătuiește-te cu Ka'rin cum să faceți să plecaţi 
cu cei trei copii ai lui Frau Lindeman la Trinidad, 
să se convingă și senor Ricardo că nu e cazul să-și 
exerseze însușirile lui oratorice pe spinarea coloniei 

noastre. Dacă ia cuvîntul în Congres, nu e bine, 
domnilor, cum de s-a ajuns aici? Meinhardt sau 
Reinhardt. 


MEINHARDT și REINHARDT: Da, domnule comandant. 
SCHAEFFER: Katrin să vie încoace. Cheamă-l și pe Kranz. 


(Iese Meinhardt. ) 

ScHUuLZE: Dacă Frau Lindeman ar fi fost mai tînără, am 
fi putut presupune că e vorba de o legătură amo- 
roasá si de aceea a fugit cu Wolfgang Beil. Asa, 
nu înțeleg ce i-a putut apropia. 

SCHAEFFER: Vedem. În afară de aceste două ziare, n-a 
mai apărut nimic nicăieri, Schulze? 

ScHULZE: Ba da, într-un ziar parizian, dar eu nu l-am 
mai gásit, mi-a spus don Pedro. 

SCHAEFFER: Şi ce spunea? 

SCHuLzZE: Că într-o colonie ca a noastră s-ar ascunde Martin 
Bormann. 

SCHAEFFER (tresare, tăcere grea) : Formidabil! Cine a putut 
da o asemenea informație? 

SCHULZE: Nici eu nu înțeleg din ce sursă a putut fi... 

SCHAEFFER: Era dată ca o ipoteză?! 

SCHULZE: „După unele zvonuri“, aşa se spunea. 

SCHAEFFER: După unele zvonuri... 

ScHULZE: Da, așa mi-a spus don Pedro! (Intră Paulescu, 
însoțit de Meinhardt. ) 

MEINHARDT: Domnule comandant, a venit unul nou. 

PAULESCU: Bună ziua. Vreau să vorbesc cu domnul primar 
al coloniei. 

SCHAEFFER: Eu sînt. Ce dorești? 

PAULESCU: Vin din Europa, și vreau să devin colonist 
aici. 

SCHAEFFER: Cine v-a spus de noi? 

PAULESCU (arată hârtiile): Am recomandări din partea 
Misiunii. 

SCHAEFFER (cercetează hârtiile) : Luati loc! Ati venit pe 
jos de la Pabaco? 

PAULESCU: Da. 

SCHAEFFER: Sinteti antrenat, nu vă văd așa voinic... 
Profesor de limba germană! Să știți însă că deo- 
camdată nu avem nici un fel de școală, sîntem o 
colonie tînără și fiecare tată face el singur pe pro- 
fesorul... Întîi trebuie să ne construim case de 
locuit cu tot confortul și pe urmă să ne creăm 
instituțiile necesare, școală, biserică, primărie și 
altele. Era mai bine dacă erati medic. Avem nevoie 
si de profesori. Dar acceptați să rámineti pînă ne 
construim o școală? 

PAULESCU: Depinde cit. 

SCHAEFFER: Am strîns fonduri și o s-o construim curînd! 
La urma urmei, puteți învăța copiii și în aer liber, 
o să vă facem rost de-o tablă și de-o masă și de tot 
materialul didactic necesar. Puteţi să incepeti ime- 
diat. Sinteti singur, trebuie s-o luaţi de la cap! 
Cunoasteti însă că în colonia noastră retributia are 
un caracter special? 


PAULESCU: Desigur. 

SCHAEFFER: Adică? 

PAULESCU: Vom beneficia toată viața de ajutorul comu- 
nitátii, în schimbul muncii noastre. 

SCHAEFFER: Da, asta e legea care ne călăuzește, domnule 
Paulescu; dumneata nu ești german după nume, 
după limbă însă da, vorbești ca un universitar din 
Marburg. (Intră Katrin și Kranz.) 

PAULESCU: Íntimplátor, chiar acolo mi-am și făcut stu- 
diile. Mama e de origine germană, din Basel, numai 
tatăl e de origine român, naturalizat francez înainte 


"de război. 

SCHAEFFER: Meinhardt, ai ceva de zis? 

MEINHARDT: Da. Aș vrea să-l întreb pe dom” profesor ce 
mai știe sá facă în afară să-i învețe pe copii la școală. 

PAULESCU: Știu să pilotez un avion cu două locuri și să 
îngrijesc caii. Ştiu să sap și într-o grădină! 

SCHAEFFER: Perfect! Meinhardt, arată-i domnului Paulescu 
colonia și înscrie-l unde vrea, pînă îi facem rost 
de material didactic. Mein Herr, fii binevenit la 
noi și caută să faci în așa fel încît să nu aud vor- 
bindu-se de dumneata, fiindcă asta va însemna că 
ceva nu e bine. Și dimpotrivă, că totul e în regulă 
dacă nu aud nimic. 

PAULESCU: N-ar fi mai bine ca principiul să fie inversat? 

SCHAEFFER: Adică? 

PAULESCU: Adică eu să uit de existența dumitale și dum- 
neata nu. Fiindcă atîta timp cît cetățeanul îl ignoră 
pe conducătorul său, și nici măcar nu știe cum îl 
cheamă, înseamnă că conducătorul respectă legile 
si nu încalcă drepturile nimănui. Nimeni nu e silit 
să se gîndească la el și să-și pună întrebarea asupra 
felului cum își exercită el prerogativele. Măsurile 
lui sînt în ordinea firească a lucrurilor și ele nu bat 
la ochi decît cînd această ordine are în ea ceva 
arbitrar: voința conducătorului. 

SCHAEFFER: De acord cu dumneata, domnul meu, o să 
mă străduiesc să nu te uit, dacă așa dorești. Du-te 
deci cu el, Meinhardt. (Cei doi ies.) Ce s-a întîmplat 
în detașamentul dumitale cu doamna Lindeman și 
Wolfgang Beil, Kranz? Ce era între ei? 

KRANZ: N-am observat nimic, domnule comandant. 

SCHAEFFER: După dumneata, de ce-au fugit, și mai ales 
de ce s-au dus la poliția din Trinidad? Le-ai făcut 
ceva? 

KRANZ: Nimic, domnule comandant. 

SCHULZE: Au spus la poliție că i-am ţinut înfometați. Erau 
slabi ca niște schelete. 

KRANZ: Cred, după ce au străbătut trei sute kilometri 
pe jos puteau să și moară. N-aveau bani la ei! 

SCHAEFFER: De ce le-a venit în gînd să fugă? De ce tocmai 


ei doi? 

Kranz: M-am gîndit și eu, domnule comandant. Nu înțeleg 
de ce! 

SCHAEFFER: Cînd au fost mutați la dumneata, munceau 
mai bine? 


Kranz: Parcă mai bine. 

SCcHULZE: Dormeau bine? 

KRANZ: N-am observat nimic care să-mi sară în ochi. 

SCHAEFFER: Schulze, dumneata ce crezi? 

SCHULZE: Eu cred că întîi s-a întîmplat ceva care i-a apro- 
piat, pe Wolfgang Beil și pe Frau Lindeman, și 
abia pe urmă s-au înțeles să fugă, dar ce anume, 
nu pricep. 

SCHAEFFER: Katrin. 

KATRIN: Da, domnule comandant. 

SCHAEFFER: Tu ce crezi? 

KATRIN: Nu știu ce să cred! Să-i întrebăm pe copii. ( Reintră 
Meinhardt cu cei trei copii ai doamnei Lindeman.) 

SCHAEFFER: Copii, ce e cu doamna Lindeman? Intraţi, 
staţi pe banca aceea și să-mi spuneți ce s-a în- 
tîmplat... Bine, Katrin, vezi că domnul acela cu 
care era Meinhardt e un nou colonist, du-te și în- 
scrie-l. (Katrin tese.) 

(Cei trei minori Lindeman, Friz, Yosef şi Gerhardt 
răspund la întrebări cu efort de memorie, si cînd reusesc, 
parcă au o revelafie.) 

Friz: Nu știu ce e cu mama, nu știu nimic! 

JOSEF: Nimic nu știm! 

GERHARDT: A plecat aşa... 


29 


SCHULZE: Dar de Wolfgang, ce stiti? 

Friz: Wolfgang? 

Josef: Care Wolfgang? 

GERHARDT: Wolfgang Lemke?! 

SCHAEFFER: Ce e cu Wolfgang Lemke? 

GERHARDT: El a incálecat azi pe mínz și a căzut cu el, 
și-a rupt un picior. 

SCHAEFFER: Cine? Minzul, sau Lemke? 

GERHARDT: Lemke! Minzul a fugit... 

ScHULZE: Dar de Wolfgang Beil ce știți voi? 

Friz: Wolfgang Beil? A! 

Joser: Care se scula devreme!... 

SCHAEFFER: Ei, se scula devreme, i-ai văzut sculîndu-se 
devreme? Cît de devreme? 

JosEr: Așa, spre ziuă! Sta lîngă palmierul din spatele 
grajdului și fuma. Se uita așa, înainte. 

SCHULZE: De cîte ori l-ai văzut așa devreme? 

Joser: De cîteva ori! 

SCHAEFFER: Demult? 

Joser: Nu așa demult... După ce a fost mutat la domnul 
Kranz. 

SCHAEFFER: Și cu Frau Lindeman, cu mama voastră, l-ați 
văzut stînd așa, de vorbă? 

FRiz: Numai o dată! 

GERHARDT: De ce minți, Friz? Niciodată mama n-a stat 
de vorbă cu Wolfgang. 

SCHAEFFER: Poate nu l-ai văzut tu?! 

GERHARDT: Poate... 

ScuuLzE: Tu ce zici, Josef? Cine știe mai bine, Friz sau 
Gerhardt? 

Joser: Mama... 

REINHARDT: Ei? 

MEINHARDT: Spune! 

JOSEF: Acum o săptămînă... 

SCHULZE: Ei spune, Josef, fiindcă nu știm unde s-a dus 
și vrem s-o găsim, să vă trimitem și pe voi după 
ea. Dacă e în Trinidad, vedeți și voi orașul... 

Joser: Nu știu nimic! (Josef are un acces de neliniste și 
e gata să izbucnească în plins.) Nimic nu știu. Nu 
știu unde s-a dus. Noi nu știm nimic. Nu ne-aducem 
aminte. 

SCHAEFFER: Nu e nimic, băieți; duceti-vá la Trinidad cu 
domnul Schulze, o cáutati impreuná pe doamna 
Lindeman. Hai, plecati, lasá cá o sá vá aduceti 
voi aminte... Poate vá aduceti aminte pe drum, 
poate cînd o să ajungeti în oraș... Plecati mîine 
dimineață la Pabaco și poimíine luați cursa! Josef, 
treci pe la cancelarie și du nota asta domnului 
Joachim! (Ies Reinhardt și minorii Lindeman. ) 

SCHULZE: Eu am înțeles ce nu-și aducea aminte Josef. 

SCHAEFFER: Da, și eu am înțeles, numai Kranz n-a înțeles 
de ce doamna Lindeman și Wolfgang Beil nu dor- 
meau. 

KRanz: Nu era interzis. Mi s-a spus că au început să lucreze 
mai bine, ieșeau primii la tăiat trestie și mi s-a 
părut că... | 

SCHAEFFER: Trebuia sá ne spui și nouă, Kranz. 

IRANZ: Mi s-a părut prematur. Am mai avut cazuri de 
îndreptare pe care le-am raportat și pe urmă s-a 
dovedit că ne-am grăbit... 

SCHAEFFER: Da, ai dreptate. Fii atent pe viitor, Kranz, 
cine nu simte o oboseală firească după 12—13 ore 
de muncă raportează-ne, nu e bine ca oamenii noștri 
să sufere de insomnii și noi să nu cumpărăm medi- 
camentele de care avem nevoie. 

SCHULZE: Dacă eram preveniti la timp, nu trebuia acuma 
să cheltuim bani ca să-i aducem înapoi. Înţelegi 
că trebuie să cheltuim niște bani, nu? 

KRANZ: Poate că nu... 

MEINHARDT: Tot n-ai băgat de seamă, în zece ani, că în 
tara asta banii cu cit lipsesc mai mult, cu atît tre- 
buiesc cheltuiţi mai multi? 

SCHAEFFER: la uite-aici ce-a zis Meinhardt. El și Reinhardt, 
cînd vorbesc alții, parcă stau la coadă, dar și cînd 
vorbesc ei doi, ăilalți rămîn cinci kilometri îndărăt. .. 
(Rid toti de se spetesc.) Bine, Kranz... Bine, Mein- 
hardt, vedeți cum staţi cu apa, reparati mai repede 
pompa aia, să nu dea iar peste noi vreo epidemie! 
Murim toți pînă să ne vină vreun ajutor din Pabaco! 
Ca sá nu mai vorbim de Trinidad. Ati văzut că 
anul trecut, pînă să ne vină streptomicina, au și 
murit trei... 

ÍXRANZ: N-a fost din pricina apei... 

SCHAEFFER: Poţi să știi din ce pricină a fost? Toate la 
un loc, apa, alimentele, căldura... Fiți atenți! 
(Ies Kranz şi Meinhardt.) Viaţa în mijlocul naturii 
o fi ea frumoasă, dar moartea nu e frumoasă nicăieri. 

SCHULZE: Doar cînd nu știi. 

SCHAEFFER: Şi crezi că nu știi? Totdeauna știi, și dacă locul 
unde te prinde e frumos, poți să-ți dai seama ce 
plăcere e să vezi ce pierzi. 

SCHULZE: Si dacă locul nu e frumos, nu e același lucru? 

SCHAEFFER: Nu, e și mai rău! Crezi că e mai bine? 

SCHULZE: Ba nu cred de loc! 

SCHAEFFER: După tine, care moarte crezi că e mai bună? 

ScnuLzE: Cred că de glonț, dar uneori ti se pare că e mai 
bine dacă ai fi aruncat în valuri! 

SCHAEFFER: Și alteori? 

SCHULZE: Alteori, în somn... 

SCHAEFFER: Părerea mea, Schulze, după o matură gîndire, 
e că cea mai bună moarte e moartea altuia! Am 
citit în nu știu care satiric englez, că ar fi scris 


acest epitaf pentru mormíntul lui: ,Cálátorule, aici 
zac eu si citesti tu, mai bine ai zácea tu, si-as citi 
eu!“ Perfect de acord! 

SCHULZE: Nu totdeauna. Mi se întîmpla ceva ciudat cîte- 
odată în avion, cînd îl prindeam în vizor pe Ivan. 
Era foarte impetuos și se repezea în ai noștri foarte 
viteaz, dar nu știa că bătaia mea era mai lungă ca 
a lui. În fine, număram secundele cînd aveam să-l 
ciuruiesc și îl vedeam în minte prăbușindu-se cu 
focul după el. Chiar asta se și întîmpla! Apăsam 
pe mitralieră și odată îl vedeam arzînd! Mă luam 
pe urmă după parașuta lui și îl găuream în aer! 
Uite, ziceam, ce frumos e să mori asa, in aer!... 
Si la alt atac mă uitam cum mă la la ţintă. Ei, 
ziceam! Trage, hai! Trăgea el, dar... 

SCHAEFFER: S-ar părea că sîntem o națiune de sinucigasi, 
Schulze, dar nu sîntem, nu-i așa? 

SCHULZE: Nu, de ce? Eram doar foarte obosiţi! Asteptam 
foarte incordati victoria, si nu venea... Vedeam 
că sîntem mai tari, dar... (Remtrá Katrin.) 

SCHAEFFER: Ai văzut, băiatul ăsta care a venit. Ştie sá 
piloteze... 

SCHULZE: Da... 

SCHAEFFER: De ce-o fi venit? Nu părea sá-si fi vîndut 
acasă tot ce avea să-și plătească drumul. 

SCHULZE: Nici mie nu mi s-a părut. 

SCHAEFFER: Şi am impresia, de asemenea, că nu e în situația 
nimănui de-aici, să fie o problemă o mie de dolari 
ca să poată să se întoarcă iar în Europa. Cred că 
îi are! Ce l-o fi atras spre noi? Un profesor de 
limba germană în Franța e totdeauna bine plătit. 

SCHULZE: Da, dar ce ne privește pe noi? Cine știe ce-l 
împinge din urmă! O fi făcut ceva pe-acolo! 


SCHAEFFER: Nu l-ar fi recomandat Misiunea ! O să trebuiască 
să-i facem rost de material didactic. 

SCHULZE: O să-i facem, avem acuma mijloace să infiintám 
și-o școală. Așa înfloresc civilizațiile, cînd se creează 
undeva condițiile materiale necesare, apar și băieţi 
de-ăștia, care dacă nu sînt altceva decît ceea ce 
par, atunci sînt de fapt excedentul unei civilizații 
din altă parte. 

SCHAEFFER: Ce zici, Katrin? 

SCHULZE: Eu am plecat. 

SCHAEFFER: Bine, Schulze. Ei, Katrin? 

KATRIN: Ce să fac cu pașaportul domnului care a venit? 

SCHAEFFER: Faci ca de obicei, i-l retii și te duci pe urmă 
cu el într-o zi la Pabaco să-l înregistreze la poliție. 

KATRIN: Mi s-a părut ciudat ce v-a spus, că nu vrea să mai 
audă de dumneavoastră... 

SCHAEFFER (ride): Nu vrea omul, ce poți să-i faci... 
Pare băiat bun, s-ar putea să aibă dreptate Schulze. . . 
Să fii profesor într-o școală oarecare în Franța 
e o banalitate, sînt mii de astfel de profesori, în 
timp ce aici... Altceva! 

KATRIN: Credeţi? 

SCHAEFFER: De ce să nu cred?! 

KATRIN: N-ai zice că are o figură de visător... 

SCHAEFFER: Așa e, ai observat si tu? Parcă are plumb 
în ochi! Dar mie tocmai asta mi-a plăcut la el, 
a venit pe jos trei sute de kilometri... (Ríde.) Are 
sînge german în vine... Nu s-ar zice că ţi-a plăcut... 

KATRIN: Nu e vorba dacă mi-a plăcut mie sau nu mi-a 
plăcut... 

SCHAEFFER : Atunci ce e? 

KATRIN (ezită; cu un devotament sincer): Nu trebuia să-l 
lăsați să vă spună că... Ce e asta că nu vrea să 
mai audă de... Dacă fac toți la fel... (Taácere.) 


SCHAEFFER (ezttind și el): Dacă se acomodează, să știi 
că nu-l ținem noi numai profesor, îl facem șef, 
Joachim a imbátrinit... Bine, Katrin! Mai vorbim 
noi. (Katrin tese.) 


Scena a 2-a 


Piața coloniei, unde e si biroul lui Katrin. Coloniști, 
bărbaţi si femei; Katrin, Paulescu. 


KATRIN (intră în biroul ei): Să vină domnul Paulescu, 

PAULESCU (intră): Eu sînt. Bună ziua. 

KATRIN: Bună ziua. Luaţi loc, domnule Paulescu, dati-mi 
pașaportul dumneavoastră. (Scrie într-un registru. ) 

PAULESCU: Spuneti-mi, vă rog, domnişoară, colonia are 
poliție locală? 

KATRIN: Nu. 

PAULESCU: Și cum controlează autoritățile de district viața 
civilă de-aici? 

KATRIN: Colonia depinde de orășelul Pabaco. 

PAULESCU: Deci primarul de-acolo, și toate autorităţile cons 
stituite, își exercită legalitatea și asupra coloniei 
voastre? 

KATRIN: Desigur. 

PAULESCU: Fiindcă vreau să plec chiar azi după amiază 
la Pabaco, să mă prezint primarului și șefului cu 
învățămîntul. Fără ajutorul lor n-o să putem face 
rost de material didactic. 

KATRIN (după o tăcere): La ce oră vreți să plecați? 

PAULESCU: Exact ca să nu m-apuce noaptea pe drum. 

KATRIN: Cînd plecaţi, veniți să vă dau pașaportul. (Îi 
dă o hîrtie.) Domnule Paulescu, v-am repartizat 

la detașamentul lui Reinhardt, puteţi, pînă una alta, 
să învățați să tăiați trestie. Mergeţi acum la domnul 
Joachim... De altfel, văd că sínteti de mult pre- 
gătit pentru clima de-aici, sínteti ars de soare. 
Tineti brațul așa, cu mîna pe șold. Rásuciti puțin 
cămașa. 

PAULESCU: Ce este? A! 

KATRIN: Se obișnuiește cînd treci dintr-un continent în 
altul. (Îi imfige acul în braț și îi face o injecție.) 

PAULESCU: Va să zică, dumneata cumulezi mai multe 
funcții în colonie. 

KATRIN: Sîntem puțini cei care știm să facem și altceva 
decît sá cultivăm cereale și să creștem vite. Eşti 
binevenit, domnule Paulescu ! Conducerea noastră 
o să aibă neapărată nevoie de dumneata, dar o să 
te rugăm întîi să lucrezi într-un detașament, să 
cunoşti, ca să zic așa, pe cont propriu viața coloniei. 
Autoritatea dumitale asupra coloniștilor va fi pe 
urmă la fel de mare ca și a noastră. 

PAULESCU: Deci, îmi vorbeşti în numele conducerii? 

KATRIN: Da. 

PAULESCU: Și nu e de dorit să am vreo inițiativă?! 

KATRIN: Nu înainte de a lucra într-un detașament. Dacă 
dorești, poţi să pleci la Pabaco, dar noi zicem că 
e mai bine să lași chestiunea școlii pe seama colo- 
niștilor, să-ți faci întîi un nume bun printre ei, şi 
abia pe urmă să punem problema școlii. Cei din 
Pabaco n-or să ne ajute, așa că va trebui să recurgem 
tot la brațele alor noștri. 

PAULESCU: Citi copii sînt în colonie? 

KATRIN: Cel puțin două sute. 

PAULESCU: Si toți sînt analfabeți? 

KATRIN: Nu e nimeni analfabet. 

PAULESCU: Nu înțeleg. 

KATRIN: Domnule Paulescu, eu aș putea sá te fac sá înțe- 
legi, că nu mă doare gura, dar nu sîntem siguri că 
dorești cu adevărat să devii colonist aici la noi; 
începe întîi și lucrează și atunci o să ne convingi... 

PAULESCU: Așadar, eu trebuie să vă conving pe voi că 
vreau să devin colonist, și nu voi că aveți nevoie 
de încă unul. 

KATRIN: Bineînţeles. Nu putem primi pe cineva care nu 
vrea să vină. Ar fi absurd! 

PAULESCU: Ai dreptate. Beneficiarii civilizațiilor înfloritoare 
uită cu timpul că voința indivizilor care le-au creat 
trebuie mereu dovedită și de aceea încep la un 
moment dat s-o admire la barbari. Stupid adevăr! 
Nu mă voi conforma lui, stimată domnișoară, și 
voi începe prin a refuza să vă dovedesc că vreau să 
devin colonist. Voi fi fără dovezi. 

KATRIN: Nouă ne e indiferent pe ce cale veți veni spre noi, 
v-am spus că sínteti binevenit. Dar v-am arătat 
calea cea mai ușoară. 

PAULESCU: Adică? 

KATRIN: Trebuie sá íncepeti prin a vă cîştiga hrana și 
dreptul de a locui într-una din casele noastre. N-avem 
posibilitatea să vă avansăm ceva din viitorul dum- 
neavoastră salariu de profesor și nici nu vă putem 
tine, chiar dacă dumneavoastră aveți bani; colo- 
niștii au să creadă că vi i-am dat noi, din fondul 
comun. 

PAULESCU: Se contează deci pe ceea ce oamenii pot crede 
în rău? 

KATRIN: Domnule Paulescu, numai răul e dăunător, și e 
normal să ținem seama numai de el. Ceea ce oamenii 
pot crede în bine, întrucît ne poate interesa în cazul 
de față? Sigur, cei mai multi se vor bucura că vom 
avea printre noi un om învățat, care va avea grijă 

de copiii noștri, dar întîi că nu toți au copii si, în 
al doilea rînd, noi nu trăim încă bine ca să ne gîndim 
la ce ne-ar folosi să plătim un profesor... Dacă 
acest profesor începe prin a-și plăti singur salariul, 
muncind cu ei împreună, atunci... 

PAuLescu: Am înțeles! Nu voi mai pleca la Pabaco! 

KATRIN: Mă bucur sincer! As fi regretat dacă ne páráseati. 

PAULESCU: Așa este, domnișoară, ne place să fim împreună, 
cei de-o vîrstă, și nu sînt decît cîțiva ani cînd avem 
chipuri frumoase, oriunde ne-am duce pe pămînt. 
Sînt și eu nedumerit să te găsesc pe dumneata pe 
aceste locuri. De unde vii? 

KATRIN: Din Germania! Nu mi-aduc aminte de lungul 
voiaj pe care l-am făcut, știu doar că mi-era tot 
timpul somn și din cînd în cînd vomitam. Eram 
foarte mică! 

PAULESCU: Și cine te aducea? 

KATRIN: Tata. Mama murise în Berlinul în flăcări, parcă 
le văd... 

PAULESCU: Înţeleg. Tatăl dumitale era nazist, unul din cei 
mai mari, probabil, care a putut fugi. 

KATRIN: Nazist? Ce este asta? 

PAULESCU: Partizan al lui Hitler. 

KATRIN: Cine era Hitler? 

PAULESCU: Fiihrer-ul Germaniei. 


KATRIN: Fiihrer! Nu știu, mie tata nu mi-a spus nimic 
de cînd îl știu. 

PAULESCU: Si unde e acum tatăl dumitale? 

KATRIN: A murit acum trei ani. El era șeful coloniei. 

PAULESCU: Si nu te-a învăţat istoria Germaniei? 


KATRIN: Mă ducea cu o șaretă la școală, eram mai aproape 
de Trinidad, într-un sat, da’ nu prea m-am omorît 
cu învățatul. Pe urmă am venit aici și mi-am spus: 

colonia are nevoie de-un sanitar. Si m-am bágat 
să invát în: spitalul din Pabaco... 

PAULESCU: Nu m-aș mira să aud că faci și operații cu un 
simplu cuţit, pe care îl smulgi de la centura cutărui 
colonist. 

KATRIN: Nu, de ce sá fac așa? Se vindecă singur! 
PAULESCU: Așa e! lată secretul de bază al medicinii! Si 
unde îl găsesc pe acest domn Joachim? 
KATRIN: August! Du-te și arată-i unde îl poate găsi pe 
domnul Joachim. (Paulescu iese.) Spune-i dom- 
nului Joachim să treacă deseară pe la mine. Dă-i 

hîrtia asta. 


Scena a 3-a 


Într-o parte a cîmpiei coloniei, plină de verdeață si 
lumină, băieți și fete pasc vitele și se joacă, Holz, Hanna, 
IVilhelm, Paulescu, Joachim. 


UN BĂIAT (care a încercat să treacă pe sub un ciomag și 
a căzut; rumoare, risete) : Cu o singură mînă nu se 
poate! (Figura se repetă de către alții, şi cad; risete, 
rumoare veselă. ) 

HANxA: Unde te uiţi, Wilhelm? Încearcă și tu, și dacă n-o 
să cazi, să știi c-o să mă mărit cu tine chiar miine. 

Horz (strigă): Uitați-vă aici acuma, ia faceți loc să vedeți 
cum o să trec eu, și cu dreapta, si cu stînga. 


(Paulescu și Joachim intră si privesc; lui Holz îi iese 
jocul cu ușurință.) 


PAULESCU: Domnule Joachim, cine e acest ludibundus de 
colo? 

Joachim: Poftim? 

PAULESCU: Cine e băiatul ăla, care se pricepe să facă figurile 
alea, de se uită toți la el cu gura căscată? 

Joacuim: Un băiat... 

PAULESCU: Adevărat, puteam să cred că e un hermafrodit, 
vesel cum e! E un băiat vesel! 

JoacHim: Cel mai vesel... 

PAULESCU: Cum îl cheamă? 

Joachim: Holz... 


(Se îndepărtează, Holz se apropie de Hanna; se așează. ) 


Horz: Am auzit ce i-ai spus lui Wilhelm... 

HANNA: Pe toate le auzi tu... Mai bine ai auzi mai puține... 

Horz: De ce?... l 

HANNA: Așa... 

Horz: Ce zici de domn’ profesor? Îmi pare rău că nu e 
și el mai voinic... (Mirat.) Dar am auzit că a 
venit de la Trinidad pe jos... O fi adevărat? 

Hanna: De, mai știi... Du-te și tu și întreabă-l. 

Horz (ride): Lasă, c-o să-l întreb eu... (Tăcere; Hanna 
dă să se îndepărteze. ) 

UN BĂIAT (fluieră cu limba táráneste, lung și gîlgiit): A 
trecut o zebră, hai după ea. 

ALT BĂIAT: Vedeţi să n-o prindeti! (Fug toți, Holz si Hanna 
rămân singuri.) 

Horz: Nu știu ce ţi-a plăcut tie totdeauna la Wilhelm! 
Ia spune, Hanna, chiar te máriti cu el? 

HANNA: De ce să nu mă mărit, nu-l oprește nimeni să mă ia. 

Horz: Ce vrei să spui? Că pe mine mă oprește? 

Hanxa (râde): Ha! 

Horz: De ce rîzi așa? Zău, eu... Dar nu știu de ce, cînd 
mă apropii de tine, parcă mi-e frică de ceva... 
Adică nu cînd mă apropii, cînd te uiţi la mine, 
nu ştiu ce ai în ochi... 

HANNA (ride): Ha, frică de mine, auzi ce zice! Mai zi 
o dátă! Știu eu de cine ti-e tie frică, cît ești de 
mare! 

Horz: Hanna, eu știu că într-o vreme tu vorbeai altfel 
cu mine, eu má gîndeam chiar că într-o zi... 

HANNA: Cînd a fost asta? 

HoLz: Cînd a murit tatăl tău, dar atunci am aflat că erai 
în vorbă cu Wilhelm și... 

HANNA: Și? Ce-ai avut cu Wilhelm? Ce-ti făcuse? 

Horz (nedumerit): Mie? Nimic! Dar ce i-am făcut eu lui? 

HANNA: A! Tu nici măcar nu tii minte! Holz! Ce bine 
ar fi ca tu să mori! 

Horz (ride): Ce voce duioasă poți să ai tu! (Trist.) Da 
de ce vorbești cu mine așa? 


Scena a 4-a 


Pe malul unui râu, sub niște arbori, la umbră, coloniști 
bărbați şi femei: apoi Winter, Paulescu, Hanna. 


ÎNTIIUL COLONIST: O vedeam cu ochii noștri în oraș, era 
o fată... Era asa de... Nu știu cum să-ți spun... 

AL DOILEA COLONIST: Așa cum e Katrin? 

ÎNTîrUL COLONIST: Nu, că era blondă și avea niște ochi 
albaștri. 

AL TREILEA COLONIST: Cum e Hanna Hecker? 

ÎxTiruL COLONIST: Nu, că era asa mîndră! Mi-aduc aminte 
cum treceam pe lîngă Paulskirche din Frankfurt 
pe Main, unde eram electricieni, uite așa ne scoteam 
șepcile, pînă la genunchi, în fața ei, cîte șase insi,. 
și ea ținea fruntea sus și nu ne răspundea nici măcar 

printr-o miscare a capului, ci prin pleoape, le lása 
doar așa, în jos, că ne-a văzut... Ehe! M-am cásá- 
torit, a venit războiul, am venit pe urmă aici... 
Am aproape cincizeci de ani, și tot n-o uit... Ce 
s-o fi ales de ea... 

AL TREILEA COLONIST (vide de se înăbuşă): N-ar fi rău sá 
faci un drum pînă la Frankfurt pe Main, s-o vezi... 
He-he-he! He-he-he! He-he-he! 

ÎNTÎIUL COLONIST (schimbă vorba) : Uitați-vă, Winter a făcut 
rost de portocale. 

AL DOILEA COLONIST: Winter ăsta mănîncă tot timpul, și 
cînd te uiţi la el, parcă e o gloabá. 

AL TREILEA COLONIST: Cică într-o zi l-a chemat domnul 
Joachim să spele pe jos în birou. Sub pat era oala 
cu arpacas cu prune si carne. Nu-ș'-ce face domnul 
Joachim și iese niţel pe-afară... Cînd se întoarce, 
Winter nu mai era. Scoate domnul Joachim capul 
pe geam și strigă: Winter! Nimic. Pierise Winter. 
Căutaţi-l cineva, zice, să vie să termine de spălat 
pe jos, unde dracu să-l ia s-a cărat? Şi se așază 
să lucreze la birou. Cînd odată aude așa, de sub 
pat, un clefăit ca de cîine care se îneacă cu ce-a 
înghițit, și se apleacă domnul Joachim și îl vede 
acolo. „leşi afară“, zice. Winter se uita la el holbat. 
„leşi afară“, zice domnul Joachim. Nu vrea să iasă 
de-acolo, pînă l-a apucat domnul Joachim de-un 
picior și l-a tras. (Rîd.) 

AL DOILEA COLONIST: Să-l lăsăm să se apropie. Nu vă 
uitaţi la el. 

ÎNTIIUL COLONIST: I se vede cămașa umflată la spate, le-a 
dat mai pe spinare, să nu se bage de seamă. 

AL DOILEA COLONIST: Si dacă nu se oprește, ce-i facem? 

AL TREILEA COLONIST: Îl strigăm. Lăsați, că-l strig eu, 
Winter, unde ai plecat? Treci încoace, că peste un 


ceas trebuie sá plecăm, treci și te odihnește! (Intră 
Winter. ) 

WINTER (înghite speriat): Nu, că eu mă duc acum să-i 
spăl rufele domnului Joachim, nu mai merg la 
trestie. (Coloniștii năvălesc asupra lui, îl apucă de 
picioare și îl întorc cu capul în jos, luindu-3 porto- 
calele. ) 

ÍxriruL COLONIST: Winter, dacă îmi speli și mie izmenele, 
îți dau și cămășile. 

WINTER: Du-te dracului. 

AL DOILEA COLONIST: Ce portocale bune! De unde le-ai 
luat, Winter? 

ÎNTÎIUL COLONIST (se oprește): Dă-mi și mie una. 

AL DOILEA COLONIST (îi dă): Ce mai face dom’ profesor? 
Mai zace? 

À DOUA COLONISTĂ: Nu, i-a mai trecut... Lucrează! 

ÎNTÎIA COLONISTĂ: Zice el că c profesor! 

AL DOILEA COLONIST: E chiar profesor! 

AL TREILEA COLONIST: Ti-as spune eu ce fel de profesor e! 
E el profesor cum sînt eu primar la Pabaco. 

ÎNTIIA COLONISTĂ: Cine știe ce-o fi făcut pe-acolo de unde 
vine! 

ÍNTILUL COLONIST: Asa e, ce-o fi cu Holz, nu înțeleg. 

AL TREILEA COLONIST: Holz, spunea Fliesbach, chiar cu o 
zi ínainte, a rebotezat pe Peter Schmitz, si-acuma 
are Peter... (Își arată gura si face un gest elocvent. ) 
Ridea Fliesbach. De ce rízi, zic, timpitule? 

AL DOILEA COLONIST: De ce rídea? 

AL TREILEA COLONIST: Asta l-am întrebat și eu, si îl văz 
că se strimbá... 

ÎxriruL coLoxIsT: Fliesbach ăsta! 

ÎxTira COLONISTĂ: Spune-le ce-a pátit Hanna azi. 

A DOUA COLONISTĂ: De dimineaţă, cînd s-a dat jos din 
pat, odată am auzit-o din curte cum scoate un 


43 


țipăt. Am crezut c-a muscat-o vreun păianjen negru 
de picior, îți spărgea urechile... Ne-am dus la ea, 
i-am turnat o găleată de apă în cap, și a leșinat... 

AL DOILEA COLONIST: Ce se întîmplase? 

A DOUA COLONISTĂ: Își cumpărase și ea o pereche de pantofi 
de lucru, că avea picioarele pline de răni, nu mai 
putea să meargă descultá. Ieri a adus domnul Joachim 
zece perechi de la Pabaco. Şi noaptea nu se știe cine 
i le-a schimbat cu unii rupti. 

AL DOILEA COLONIST: Ce vorbeşti! 

A DOUA COLONISTĂ: Da, acuma umblă iar descultá. 

ÎxTiruL COLONIST: Domnul Schulze tot nu s-a întors cu 
madam Lindeman si Wolfgang de la Trinidad. 

AL DOILEA COLONIST: O să se întoarcă ei! D-aia tálai tu 
azi la trestie de-ai fi zis cá-ti gitíi singur turloaiele 
cu cosorul, de grija lui madam Lindeman și a lu. 
Wolfgang? 

ÎNTÎIUL COLONIST: Cum o mai fi la Trinidad? Ce-as mai da 
să mă mai văd o dată în Trinidad! 

AL DOILEA COLONIST: De ce, te-ai născut în Trinidad? 


(Prins de o exasperare bruscă, întîiul colonist îl lovește ; 
nu sare nimeni, se despart singuri, disperaţi si istoviți. ) 


PAULESCU (întră): Bună ziua. 

AL DOILEA COLONIST (vesel): Bună ziua, domn' profesor. 
Cum merge? 

PAULESCU: Mai bine. 

AL DOILEA COLONIST: Cum e cînd aruncaţi două priviri în 
viață? Asta a spus-o cutare poet, nu-i așa, domn” 
profesor? 

PAULESCU: În orice caz, după dumneata, mai bine decît 
cînd îţi arunci una în cărți. 

AL DOILEA COLONIST: Numai că omul nu are trei priviri, 
domn” profesor ! | 

PAULESCU: Are un ochi la spate, numai sá nu dormi cu el, 
să te pomenesti cu cineva cá-ti dă una după ceafă, 
în semn de prietenie, si-ti fură și pantofii din pi- 
cioare. 

AL DOILEA COLONIST: Asta e ca o glumă, domn’ profesor. 

PAULESCU: Ce vrei să spui? 

AL DOILEA COLONIST: Nimic. 

PAULESCU: Ba da, te crezi nemuritor și înduri orice, și fiecare 
răsărit de soare îl vezi dintr-o groapă din ce în ce 
mai adîncă. Pînă n-o să-l mai vezi de loc. 

AL DOILEA COLONIST: Din contră, domn” profesor, sînt prea. 
muritor, și nu de groapă mi-e frică, ci de foame și 
de sete. Nici un om nu le suportă. 

PAULESCU: Cine îl pune sá le suporte? Cu speranța în 
inimă, face tot felul de josnicii, și cînd alții mor 
pentru el, ca să-l elibereze, îl găsești mîncat de găr- 
gárite pe dinăuntru. 

AL DOILEA COLONIST: N-o să trăiţi mult, domn’ profesor, 
dacă o să puneţi la inimă suferințele unei fete. 
La noi în colonie nu trebuie să vă îndrăgostiți. 

PAULESCU: Nici nu má voi îndrăgosti și nici nu mă inte- 
resează suferințele cutărei fete. (Intră Hanna.) 

AL DOILEA COLONIST: Hanna, uite, domn’ profesor ne ia 
pe noi la rost din pricina ta. 

ÎNTIIA COLONISTĂ: Cică o sá cádem nu știu unde! 

ÎNTÎIUL COLONIST: Si o să ne mănînce gárgáritele. 

AL TREILEA COLONIST: Succes, domn’ profesor. (Pleacă.) 

AL DOILEA COLONIST: Și dacă o să ajungi șef... 

ÎNTIIUL COLONIST: Apă și pîine ne-ajunge, domn’ profesor, 
iar zahăr avem destul, bere nu prea avem, și cînd 
o să îmbătrînim, să nu cădem în gaura aia în care 
zici si să murim ca niște cîini... 

AL DOILEA COLONIST: Să ai grijă de noi, domn’ profesor. 
(Ies toţi.) 

PAULESCU: E adevárat ce-am spus, domnisoará, n-o sá má 
îndrăgostesc de vreo fată de-aici, dar pe tine îmi 
place să te văd. Cînd mă uit la tine, mă simt tot 
atît de singur și de fermecat ca în mijlocul unei 
grădini. De mult vroiam să te întreb, chiar de cînd 
te-am văzut, care e porcul care a grohăit prima oară 
prin grădina asta? Fiindcă frumusețea excită mai 
tare pe desfrînați decît pe virtuosi... De ce nu-mi 
răspunzi? Nu cumva nu e adevărat? 

HANNA: Nu. 

PAULESCU: Cum se poate? Înseamnă că toți băieții de-aici 
se întrec unii pe alţii care să fie mai cumsecade. 

Hanna: Nu. 

PAULESCU: Atunci ești îndrăgostită! 

HANNA: Nu sînt. 

PAULESCU: Foarte bine, nici sá nu te indrágostesti curînd, 
fiindcă atunci ai să începi să miroși a bărbatul 
cu care ai să te culci, și steaua ta o să apună. 

HANNA: Steaua mea o să-mi apună și-așa! 

PAULESCU: S-ar zice, domnişoară, că ceva te împiedică să 
trăiești cum ti-ar plăcea. Bănuiesc că faptul că esti 
frumoasă și că nu ești în același timp vicleană. 
Sau ești?! 

HANNA: Nu pot să stau de vorbă cu nimeni. Și atunci nimeni 
nu stă cu mine de vorbă. 

PAULESCU: Vrei să spui că nimeni nu-ți face curte?! 

HANNA: Da. 

PAULESCU: Și crezi că am să pot eu să aflu de ce? Primul 
lucru pe care îl află în viață o fată, chiar dacă e 
proastă din naștere, sînt dușmanii ei. Azi-noapte 
ti-au furat pantofii, cine ti i-a furat? 

HANNa: Nu știu. 

PAULESCU: Nu cumva ești proasta satului? 

HANNA: Nu. 


la 
© 


PauLEscu: Atunci cum de nu ştii cine ţi i-a furat? (Aparte.) 
Foarte ciudat, i se fură ce poartă în picioare, dar 
nu ce are între picioare. (Fetei.) N-oi vrea să spui 
acuma că ești zeița coloniei, de nu se atinge nimeni 
de tine?! 

HANNA: Dacă mi-au furat pantofii, cum o să fiu zeița 
coloniei ? 

PAULESCU: Ti i-o fi furat o femeie, nu un bărbat! 

HANNA: Dă-i dracului de pantofi. O să merg și descultá. 
( Tăcere. ) 

PAULESCU: Asta înseamnă că vrei ceva de la mine! (Tácere.) 

HANNA: Din pricina lui. Dar și lor le e frică, nu pun mîna 
să-i înfigă un cosor în spinare. Nici nu știi ce le 
face! Uitá-te la cîte unul cum umblă săptămîni 
de zile cu nasul și gura strivite. Si măcar dacă ar 

fi adevărat ce zic unii, că eu nu zic că nu e si el 
băiat bine făcut, dar măcar să-mi fi dat șielo 
dată bună ziua, de față cu toată lumea, ce mai faci, 
Hanna? Atunci de unde? Și să-i vezi cum stau jos 
cu gura năclăită de sînge, și ai zice că sînt și veseli, 
ptiu! Cînd vine cîte unul nou, fac circ mare și 
tac din gură, nu-i spune nimeni ăluia să se ferească, 
și má mir că nu ti-au făcut și tie pînă acuma, 
dar n-o să scapi, uite, eu îți spun să știi! (Tácere.) 

PAULESCU (aparte): Credeam că cunosc destul limba asta, 
ca să înțeleg orice mi-ar spune cineva. (Fetei.) 
Așadar, Hanna, piná la urmă tot despre o istorie 
încîlcită, cu un băiat, e vorba! 

HANNA: Care băiat? 

PAULESCU: Ála care zici că nu știu ce le face la ceilalți 
și o să-mi facă și mie din pricina ta. 

HANNa: O să-ţi facă, da’ nu din pricina mea. Unul singur 
a scos o dată un cuțit din buzunar și i-a spus: Dacă 
te apropii, te omor. Si l-a lăsat în pace. Asta să 

faci si tu. (Fata scoate un cutit mic din buzunarul 
pantalonului ei de lucru, și i-l dă.) Mi-au furat ei 
pantofii, le-am furat și cu lor un cuţit. Bagă-l aici 
în pămînt, lîngă buturuga asta, și în ziua cînd o să 
te „boteze“, aflu eu si-ti spun din vreme să vii să-l 
iei. (Sapă pământul şi ascunde cuțitul.) Dar sá nu 
uiţi unde e! 

PAULESCU: Hanna, văd că ai pus ochii pe mine, bravo! 
He, era gata să te cred neroadă. Se spune că dacă 
te iei după măgar, te duce la stiná. Dar dacă te iei 
după o fată, nimeni nu poate să spună unde te duce. 
Fiindcă ai furat cuțitul, lasă-l aici îngropat, dar 
uite ce te rog, spune-i băiatului ăluia că nu e sigur 
dacă atunci cînd o să vrea cl să mă „boteze“, cum 
zici, eu o să pot să-i fac pe plac, mai ales că asta 
e, după cum am înțeles, un fel de obicei, dar spune-i 
că nu e sigur că o să pot. 

HANNA: Să nu cumva! Îţi strîmbă gura si-ti rupe dinții. 

PAULESCU: Gura se drege singură și dinţii se pot pune la 
loc, Hanna, să știi că n-o să mă convingi tu să-l 
umilesc pe băiatu ăsta, care probabil că nu te 
iubeşte fiindcă e prea ingimfat. 

Haxxa: Nu e adevărat. Nu pentru mine vreau, pentru tine. 
Mi-a plăcut si mie o dată un băiat, tineam foarte 
mult la el, era prieten cu tata, adică tata îi jurase 
lui taică-său să aibă grijă de el. Si cînd a murit 
și tata... 

PauLEscu: Da’ tat-său unde a murit? 

HANNA: Cică la Berlin, demult, noi eram mici, nu mai 
știu cum a fost, cică era război... Povestea tata 
cînd nu era Wilhelm de față, a trecut pe sub o 
poartă si i-a căzut lui tat-său o bombă drept pe el, 
l-a zburat în bucăţi, și o bucată de carne i-a căzut 
și lui tata uite aici pe umăr, și el o dată a zvícnit 

asa din umár, s-o arunce jos. D-aia tata a rámas 
pe urmá cu zvicnitura asta, nici un doctor, zicea, 
nu poate să-l vindece, că i se lipise pe umăr, n-a 
putut s-o dea jos dintr-o zvicniturá. Uite așa făcea, 
dar nu tot timpul, erau zile cînd nu se vedea. Da’ 
el zicea că tot simțea... 

PAULESCU: Și mama lui Wilhelm ăsta trăiește? 

Hanna: Nu mai trăiește nici ea, spunea tata că a murit 
în adăpost, înecată de apă. 

PAULESCU: Ce fel de apă? 

HANNa: Nu știu, așa zicea că erau într-un tunel, sau adăpost, 
și a dat apa peste ei și i-a înecat pe toți, că erau 
mulți. 

PAULESCU: Si Wilhelm cum a scăpat? 

HANNA: Wilhelm era la țară, la bunica lui, tata a găsit-o 
ca vai de capul ei, îi dărîmase casa un tanc, dar ea 
și Wilhelm tot mai trăiau. 

PAULESCU: Aha! Și tatăl tău l-a luat cu el. Dar maică-ta? 

HANNA: Nu, că nu l-a luat chiar atunci, mai tîrziu, cînd 
am venit aici. Mama trăieşte, dar n-a vrut să vină 
cu tata, au divorțat, nu știu ce-au făcut. 

PAULESCU: Și îți plăcea de Wilhelm! 

Haxxa: Îmi plăcea foarte mult, dar după ce a murit tata, 
nu știu ce s-a întîmplat cu el, săracu, parcă s-a 
blegit... adică nu... Îmi vine să pling cînd má 
gîndesc la el. 

PAULESCU: Da” ce, a murit? 

Haxxa: N-a murit, dar s-a făcut așa blind și duios. — Cum 
e Wilhelm? — Cum să fie, bine... Ce-i spui, aia 
zice și el. 

PAULESCU: Așa o fi firea lui! 

Haxxa: Nu, că nu era așa, s-a făcut din ziua cînd a împlinit 
douăzeci de ani i s-a întîmplat și lui „să-l boteze“ 

Holz. Cicá nu se putea, implinea douázeci de ani, 
își mai băteau si joc! Da’ mi-e necaz că el știa, si 
înainte să-i dea Holz una și să-l arunce jos, parcă 
rídea, nu știu ce era în capul lui, credea că dacă îl 
vede Holz așa zîmbind, o să-l lase în pace. Fiindcă 
pe unii îi lasă... Dar și ăia... (Gest.) Si de-atunci 
nu-mi vine să mai schimb vorbă cu nici unul, mă 
uit, și cînd le văd cîte-un dinte lipsă, parcă le văd 
fața strivită și zic că mai bine rămîn fată mare 
decît să mă sărut cu vreunul. 

PAULESCU: Si ei? 

Hanna: Ei, ce? 

PAULESCU: Cum lasă ei o fată frumoasă sá nu pună nici 
unul mîna pe ea? 

Hanxa: Nu știu! Unii spun că din pricina lui Katrin. 

PAULESCU: De ce? 

Haxxa: Nu știu, sînt îndrăgostiţi de ea! 

PAULESCU: Ce vorbesti?! 

Hanna: Sigur, domnul Schaeffer, cu Katrin și cu domnul 
Schulze sînt șefii noștri, și nu știu ce-a zis într-o 
zi de mine Katrin, şi de-atunci. 

PAULESCU: Interesanti băieți! Si tie ţi-e frică să nu ajung 
și eu ca Wilhelm! Dar ia spune-mi, Hanna, nu 
cumva pe domnul Schaeffer îl cheamă de fapt 
Martin Bormann? 

HANNa: Nu știu, n-am auzit! Cine e Martin Bormann? 

PAULESCU: De Hitler ai auzit? 

HAnxa: Nu. 

PauLescu: Hitler a fost Fiihrer-ul Germaniei, el a fost 
cu războiul, și Martin Bormann era șeful cance- 
lariei Reichului, al doilea după el, cum ar fi aici 
domnul Joachim. Ei, după război, au fost toți spîn- 

zurafi, și se spune că numai Martin Bormann ar 
fi fugit si ar fi pe-aici... 

HANNA: Nu știu, o fi, el a venit dupá ce a murit tatál lui 
Katrin, și domnul Schulze n-a zis nimic, da” lumea 
spunea că pe domnul Schulze îl lăsase tatăl lui 
Katrin șef. 

PAULESCU: Ce zici tu de poza asta? Seamănă cu domnul 
Schaeffer ? 

HANNA: Cum o să semene? Ăsta e tînăr, domnul Schaeffer 
are peste șaizeci de ani! 

PAULESCU: Mergem la cîmp. 

HANNA: Nu. Vreau să fac baie. 

PAULESCU: Vrei să faci baie cu mine? 

HANNa: Nu pot. 

PAULESCU: De ce? 

HANNA: Să te văd si pe tine pe urmă pe jos... 

PAULESCU: Deci l-ai iubit întîi pe Wilhelm. 

Hanna: Trebuia sá se întîmple în ziua aia și să ne cásá- 
torim... 

PAULESCU: Si nu s-a mai întîmplat... 

HANNA: Nu. 

PAULESCU: Să știi că eu am respect pentru fecioare, să nu-ți 
fie frică de mine. 

HANNA: Nu mi-e frică! Fac baie cu tine. Dar să-mi 'juri 
că nici tie n-o să-ți fie frică și ai să faci cum ţi-am 
spus. 

PAULESCU (o îmbrățișează): Cît esti de frumoasă, Hanna, 
ce ochi ai, ce frumos e părul tău! (O sărută.) 
Niciodată n-am sărutat o gură mai dulce ca a 
ta. Niciodată o fată n-a tremurat în brațele mele 
cum tremuri tu. De frica mea tremuri? Îţi jur 

că am să te ascult și n-o sá má vezi cázind pe jos 
cu gura strivită. Mă crezi? 

HANNA: Te cred. 

PAULESCU (o sărută, ea se zbate cu violență): Atunci de 
frica mea tremuri! Ti-e frică... 

HANNA: Da... 


(Se sărută din nou, ea se zbate iarăşi, dar nu se mai 
desprind.) 


CORTINA 


ACTUL III 


Scena 1 


Într-o pădure la marginea coloniei. Paulescu și Hanna 
dorm în iarbă. Prin apropiere se află același riu. Soarele 
apune. 


PAULESCU (se trezește): Ah, ar trebui sá má tin departe 
de fata asta, mă adoarme lîngă ea ca pe-un țăran 
lîngă o vită. Iat-o, stă întinsă după o zi de trudă 
și o clipă de dragoste. Îi place să zacă pe pămînt. 
Ce bizar poate să fie sufletul unei fete, a venit la 
mine foarte neliniștită — probabil că tînărul Holz 
se pregătește să ofere coloniștilor spectacolul mult 
așteptat —, nu mi-a spus nimic, și apoi a adormit, 
ca și cînd imbrátisárile noastre tăcute i-ar fi istovit 

sufletul. Se produce un schimb, îmi dá mie toate 
forțele ei, să nu má las înfrînt de băiatul acela! 
Ca și cînd niște pumni pot înfrînge pe cineva! Ce 
s-o fi petrecînd de fapt? (Se apropie în acest timp 
de un copac, bagă mâna într-o scorbură şi scoale de-acolo 
ceva. ) 

HANNA (sc trezește scotind un țipăt de spaimă): Unde esti? 

PAULESCU: Aici! Ce c cu tine? 

HANNA: Ce făceai acolo? Ce ai în buzunar? 

PAULESCU: Nimic, niște bani... Mi-a spus Katrin că nu 
e bine să am bani și i-am ascuns aici. Dar acuma 
cred că pot să... Ce ecu tine?... Aș vrea să mergem 
duminică la Pabaco, și nu pot, eu să merg cu hainele 
mele bune, și tu... Dar ce ai? Dormi cu ochii 
deschisi ? 

(Hanna îşi trage brusc răsuflarea și izbucnește în plins; 
se întinde pe jos, se apucă cu mîinile de iarbă şi rămîne 
nemiscatá; plinsul ei e total, năpraznic si inexplicabil.) 

PAULESCU: Așadar, ca să putem plinge, trebuie întîi să 
muncim, apoi să trăim o clipă de fericire, și după 
aceea să dormim. De cc ne-am mai trezi dacă asta 
ne așteaptă? (Fata îl ascultă în tăcere, apoi se ridică 
încet, ca după trecerea unui val.) 

HANNA: Si tata spunea! La început, zicea, ne cunosteam 
unii pe alții, știam de unde venim si din ce am 
scăpat, și acuma uite că nu mai știm nimic. 

PAULESCU: Asta zicea el, dar tu nu știi nici de unde-ai 
venit și nici din ce-ai scăpat. Așa că tu ar trebui 
să știi... 

HANNA: Cum să nu știu? Sînt singură! 

PAULESCU: Dar sînt cu tine, putem să stăm acum liniștiți 
si să ne uităm amindoi pe cer cum trec norii. Stăm 
și ne uităm. Avem totdeauna timp să aflăm ce ne 
paște. 

Haxxa: Înainte, má culcam seara frintá, nu-mi păsa prea 
mult... Acum tremură inima-n mine. Și tu zici 
să stăm liniștiți... 

PAULESCU: De ce, nu mai poți să te culci ca înainte? 

HANNA: Nu, acuma mă gîndesc mereu la tine... Într-o 
vreme, înainte să vii tu, am început să umblu ne- 
spălată și ruptă. Mi-a fost cel mai bine, dar mi s-a 
făcut scîrbă, c-am văzut că Wilhelm se uită la mine, 
ştii, parc-ar fi zis că se gîndeşte, c-o sá se facă și 
el stăpînul meu... Înainte nu-ndráznca. 

PauLescu: Înainte! Ce trecut poţi tu să ai? 

Haxxa: Parcă-l aud si acuma pe tata prin casă, cînd sint 
singură, şi-mi aduc aminte de el: Hanna, zicea, 
cum faci tu, cînd pui mîna pe ceva parcă se face 
lună în jurul tău! Să nu te máriti decît cu unul 
care s-o îndrăgosti întîi de mîinile tale. 

PAULESCU: la să ti le văd și cu. 

Haxxa: Sînt ușoare, să știi. Simti ceva? (Îi pune o mină 
pe umăr.) 

PAULESCU: Adevărat, parcă e o atingere de pisică sau de 
pasăre. Cine ţi-a spus? 

Haxxa: Wilhelm. Se topea cînd îi dădeam o mînă. Dar 
asta mai demult... 

PAULESCU: Ai prea multe daruri care te împing prea aproape 
de ceea ce crezi tu că trebuie să fie viața ta. Cînd 
mă uit la tine, văd că te uiţi și tu la mine si mă 
ai în gînd în același fulger al clipei. De unde știi 
cine sînt cu? 

HANNA: Să zici că vrei să pleci de-aici, dar de ce să pleci, 
unde să te duci, scria unul într-o zi că plinge, ar 
vrea să se întoarcă. În altă parte, zice, nu mai 
auzi pe nimeni vorbind limba ta, pe care o știi 
de mic, şi rîul în care te-ai scăldat în toate verile, 
si pădurea, și ce să faci în altă parte? 


PAULESCU (aparte): Nu răspunde la ce-o întreb eu, inima 
ei bate pentru mine, dar mintea ei e prizonieră 
unor obsesii ciudate... Cînd am cunoscut-o, nu 
vroia decît un singur lucru, să aibă un bărbat... 

HANNA: Zici că vrei să mergem duminică la Pabaco. O 
să mergem. Dar s-ar putea să nu mergem. 

PAULESCU: De ce? 

HANNA: Crezi că sîntem numai noi? Înainte îi spuneai lui 
Herr Joachim decuseară și el se uita afară pe geam 
și se scărpina la ceafă. O să plouă, zicea, du-te. 
Dar dacă vezi că se adună așa norii în partea asta, 
unde sîntem noi, îți iei picioarele la spinare si te 
întorci sá stringem fînul. Da’ la început nici măcar 
nu trebuia să întrebi! 

PAULESCU: Și pe urmă? 

HANNA: Nu știu cum, ne-am pomenit cu unul care s-a 
pus la marginea drumului și ne oprea, ne întorcea 
îndărăt. Ce e cu tine, Franz, ești nebun, i-au spus 
oamenii și i-au spus comandantului ; era atunci tatăl 
lui Katrin. Comandantul a ris, l-a gonit de-acolo 
pe Franz ăla, nebunul. Dar n-a trecut mult și ne-am 
pomenit cu altul. Ăsta nu mai sta la discuție, avea 
o bitá în mînă, nici nu vorbea. Îţi făcea doar asa 
cu capul: îndărăt. Comandantul n-a mai rîs, a pus 
mîna pe-o hîrtie, a scris ceva pe ea și, zice, arată-i 
asta și o să-ți dea drumul. 

PAULESCU: Si pe urmă? 

HANNA: Dădea drumul! Pe urmă a murit tatăl lui Katrin 
și un timp a stat domnul Schulze comandant, pînă 
a venit domnul Schaeffer. Fugiti, zicea el, de la 
mine cu istoriile astea, plecați unde vreți, intele- 
geti-vá cu șefii de detașamente cum lăsați treaba 
si duceti-vá și la Trinidad, dacă aveţi chef, nu numai 
la Pabaco. 

PAULESCU: Si? 

Hanna: Ce sá te înţelegi cu șefii de detașamente?! Dacă 
ar fi după ăștia, nimeni n-ar trebui să se mai miște 
nici pînă la rîu. Noroc cu domnul Joachim, care 
a sărit pe ei, că vroiau să despartă bărbații de femei 
și băieții de fete și sá ne facă niște dormitoare asa 
mari, ca să nu mai pierdem timpul! Așa ziceau ei! 

PAULESCU: Și? 

HANNA: Și ne duceam toţi la domnul Joachim și ne inte- 
legeam cu el, pînă într-o zi, cînd nu s-a mai întors 
unul. Era un om foarte muncitor, te mirai de unde 
învățase el toate muncile! Toti tineam la el, si 
unii ziceau că de ce nu-l face pe el șef de detașament! 
Cum o să-l facă? Şi după el au mai fugit vreo trei. 

PAULESCU: Si? 

HANNA: Si atunci s-a format o ,comisie extraordinará” din 
cinci inși, nu știm cine sînt ăștia, și șeful de deta- 
sament face o listă cu cei care vor să plece duminica, 
o iscălește că răspunde de ei și o înaintează la 
comisie. 

PAULESCU: Și? 

HANNA: Si unii pleacă, alții nu pleacă! Si nu trebuia sá 
zici nimic de nimeni, fiindcă nu știi cine e în comisie; 
cum s-a întîmplat cu unul, care nu știu ce le-o fi 
zis, și ba pleci săptămîna viitoare, ba săptămîna 
ailaltă, pînă l-au găsit spînzurat în grajd. Da” asta 
n-ar fi nimic! 

PAULESCU: Sigur, de ce să fie? Ăsta a avut un cap de 
pasăre, există o pasăre care își bagă gheara în gît 
dacă pui mîna pe ea și nu-i mai dai drumul. Dar 
sînt și păsări care cît le prinzi, încep sá cînte. Papa- 
galii, de pildă. Ăștia chiar repetă atît de bine ce 
zici tu, că nu-ţi faci nici o grijă cu el! 


Haxxa: N-ar fi nimic, că pînă la urmă tot te duci, dar 
uite la băiatu-ăsta! 

PAULESCU: Cine, Holz? 

Hanya: Da. 

PavuLescu: Ei, ce e cu el? 

Haxxa: Pe vremea cînd trăia tata, știai una, că dacă 
muncești, toată lumea te vorbește de bine. Dacă 
se lega vreunul de tine și cine știe ce-ţi zicea, săreau 
ceilalți. Acuma nu mai sare nimeni! Tu muncești 
de curge sudoarea de pe tine, și el te minte ca un 
nerușinat, de față cu tine îi spune domnului Joachim 
că nu tu ai lucrat pe locul ăsta, ela lucrat... 

PAULESCU: Si domnul Joachim ce zice? 

HANNA: Noroc că mai e el, dar crezi că nu se duc mereu 
la comandant și îi cer să-l schimbe? De cîndau 
murit coloniștii vechi, nu mai le e frică de nimeni. 

PavLescu: Nu e nimic, Hanna, o sá muriti si voi, cei care 
vă mai amintiți cum a fost la început, și atunci 
toată lumea o să respire ușurată. O să fie o sărbă- 
toare populară, și toată lumea o să joace și o să 
cînte. Fá-te si tu că nu știi nimic, și ai să vezi 
cum se schimbă, așa, pentru tine toate culorile... 

HAxxa: Nu pot să-l uit pe tata și pe Wilhelm și cum am 
copilărit noi împreună. Aveam și o grădină mică, 
și ne-a luat-o cînd tata mai trăia, dar era bolnav, 
îl durea rău capul și parcă ardea cămașa pe el. 
— De ce îmi luaţi grădina? a întrebat tata. E a 
mea, cu am săpat-o și îngrijit-o, cine a hotărît să 
mi-o luați voi mie, nu e teren destul cît e pampa 
de mare? 

PAULESCU: Și ce i s-a răspuns? 

HANNA: Că așa a hotărît adunarea generală. 

PAULESCU: Ei! Dacă așa a hotărît adunarea generală, ce 
poți sá mai faci? Hanna! (O za în brate.) Să știi 

cá nu mai existá grádini nicáieri, trebuie sá le 
uităm ! 

HaNxA: Ti-am adus asta! Bagá de seamă, că miine te 
pîndește Holz după masă. 

PAULESCU (ia cutitul şi-l aruncă în riu): Nu i-ai spus ce 
ţi-am zis să-i spui! 

HANNA: Ba da, dar s-a făcut că n-aude. 

PavLEscu: Nu pot să scot cuțitul fără sá mă gîndesc cu 
adevărat că trebuie să-l omor! Şi cum să-l omor 

| cînd nu știu ce vrea de la mine? 

HANNA: Ajungea sá te vadă cu el în mînă, acuma ce-ai 
să faci? 

PAULESCU: O să-l las să-mi dea cîțiva pumni! Era odată 
un filozof, care trecea liniștit pe stradă și cineva 
i-a tras cîteva picioare în spate. — De ce nu vă 
supăraţi, a zis atunci un elev al lui, lásati-má pe 
mine să-l aranjez. — De ce, a zis filozoful, dacă 
m-ar fi lovit tot așa un măgar cu copitele, ar fi 
trebuit să-l dau în judecată? Așa și tu, dacă o 
să-mi dea măgarul de Holz cîțiva pumni, să scot 
cuțitul și să-l omor? 

HANNA (strigă): Ah, mi-ai jurat! Dacă as fi știut, as fi 
fugit de tine. 

PAULESCU (o ta în brațe): Nu! Să nu-ți fie frică. Nu sînt 
eu chiar așa slab. (O smulge de la pământ şi o poartă 
pe brațe.) 

Hanna: Nu, iar o să-l ajute, ai să vezi! 

PAULESCU: Nu te mai gîndi la el. (O depune jos, o îmbră- 
Hișează.) la încearcă și te gîndește numai la mine! 
Eu numai pe tine te văd, nici nu mai știu de unde 
am venit și unde o să mă duc, dar parcă numai 
pe tine te-am căutat... 

HANNA: Dacă aș fi singură, n-aș putea să mă duc nicăieri, 
fiindcă nu știu decît să muncesc, dar acum o să 

muncesc pentru tine, acolo unde o sá fii profesor, 


oriunde. 
PAULESCU: Sá nu vorbesti! Sá nu spui la nimeni! Sá taci 
si să aștepți... 


Scena a 2-a 


Biroul conducerii coloniei; Schaeffer, Schulze. 


SCHAEFFER: Ei, Schulze, ce s-a întîmplat, vád că domnul 
Ricardo nu vrea să se lase pînă nu ne distruge. 
Crede el! Ce e cu madam Lindeman si Wolfgang 
Beil? 

SCcHULZE: Madam Lindeman, în anul cînd a sosit ea în Tri- 
nidad, a cunoscut acolo pe cineva, tot un german, 
dar care era vechi în oraș, neînsurat. S-au înțeles 
să se căsătorească, dar nu imediat, că și ăla era ca 
și ea, nu prea avea unde să stea și urma să strîngă 
amindoi ceva bani... Ei, și nu i s-a dat drumul... 

SCHAEFFER: Cine nu i-a dat drumul? 

ScHULZE: Întîi Meinhardt, pe urmă Reinhardt, pe urmă, 
în ultima vreme, Kranz... 

SCHAEFFER: De ce n-a venit la mine să-mi spună? N-ai 
întrebat-o? Sau la dumneata. 

SCHULZE: Cică a venit, dar... 

SCHAEFFER: Dar ce? 

SCHULZE: Dar că, cu toate că noi i-am dat drumul, s-a 
opus Kranz și n-a lăsat-o să plece. 

SCHAEFFER: De ce? Ce-avea cu ea? 

SCHULZE: Păi fiindcă știa că n-o să se mai întoarcă... 

SCHAEFFER: Da... Si spune mai departe. Vorbim noi pe 
urmă și cu.domnul Kranz. Era cazul s-o lase sá 
plece, dacă femeia se mărita, putea să-și aducă 
bărbatul aici. 

SCHULZE: Cică așa i-ar fi spus și Kranz, sá vie bărbatul ei 
aici. 

SCHAEFFER (urlă): Da, dobitocul, dar întîi trebuia s-o 
lase să plece să se mărite. Trebuie schimbat Kranz, 
îl trimitem noi frumos să rînească la grajduri, să 
se învețe minte să mai treacă peste un ordin al 
nostru. 

SCHULZE: Ei, și ajunge ea acolo și află că între timp ăla 
se însurase, nu mai putuse s-o aștepte. Şi atunci 
a apucat-o isteria și s-a dus la poliție și a spus ce 
i-a trecut prin cap... Băiatul, Wolfgang, era în 
aceeași situație, dar fata îl aștepta, ăsta nu se mai 
întoarce, n-am reușit să-l conving. 

SCHAEFFER: Dar madam Lindeman se întoarce? 

SCHULZE: Desigur. l-am lăsat ceva bani, sá se mai distreze 
și ea cu copiii prin oraș, și mi-a dat o declaraţie 
pe care am trimis-o la ziare, în care spune că a 
făcut un pas nechibzuit... O să apară... 

SCHAEFFER: Bine, Schulze! Dă-l încolo pe Wolfgang... 

SCHULZE: Nu e bine! 

SCHAEFFER: Nu înțeleg. 

ScHuLzE: Declaraţia din Parlament a lui Ricardo a ștîrnit 
un scandal nemaipomenit, au apárut stiri si ín 
presa din Europa. Au ordonat o anchetá, sá se 
dezgroape din cimitir cei trei morți de anul trecut, 
si că o sá vie aici un magistrat... 

SCHAEFFER: Să vie... 

SCHULZE: Nu e bine! S-ar putea să ne pericliteze toate 
contractele, să rămînem cu trestia să ne putrezească 
aici... murim de foame... 

SCHAEFFER: Fii liniștit! Am eu grijă. (Intră Paulescu.) 

PAULESCU: Bună ziua. 

SCHAEFFER: Bună ziua, domn” profesor. Cum merge? Văd 
că v-aţi ținut pe principiul dumneavoastră și ne-ati 
ignorat complet. Poate nici nu știți cum ne cheamă. 
Nici noi nu ne-am abătut de la datoria noastră de 
șefi, așa cum ati spus, am avut grijă să nu vă uităm: 
o să aveți curînd o sală de clasă. Doriţi ceva? (Intră 
Katrin.) 

PAULESCU: Da, aș vrea să plec miine la Pabaco... 

SCHAEFFER (nedumerit): Pleacă unde vrei, domn’ profesor! 

PAULESCU: As vrea să meargă cu mine Hanna Hecker! 
Ne întoarcem a doua zi. 

SCHAEFFER: Katrin, nu înțeleg, i-ai spus tu lui domn’ pro- 
fesor că trebuie să ni se adreseze nouă dacă... 

KATRIN: Hanna Hecker nu poate să meargă miine la Pa- 
baco, și dacă o să lucreze tot așa de rău ca în 
ultimul timp, o s-o repartizăm la detașamentul 
Lila, unde să înveţe cum să taie trestia de zahăr. 
Umblă pe la riu în loc să muncească. 

PAULESCU: Nu te supăra, stimată domnişoară, Hanna 
Hecker e cea mai bună din detașamentul ei, între- 
bati-l pe domnul Joachim, dacă nu mă credeți 
pe mine. 

KATRIN: Dacă ar fi sá ne luăm după domnul Joachim... 

SCHAEFFER: Ce spune șeful de detașament? 

KATRIN: Ce spune, mai bine să nu mai discutăm. 

PAULESCU: Să zicem că ce spune șeful de detașament e 
adevărat. Ce legătură are asta cu faptul că un om 
vrea să plece în ziua lui liberă la Pabaco sau în 
altă parte? 

KATRIN (vehementá): Cum ce arc? Să stea aici! 

PAULESCU: De ce să stea? 

KATRIN: Asa! Să nu plece nicăieri... 

PAULESCU: Nu înțeleg, stimatá domnișoară. Dacă nu trebuie, 
de ce să stea? 

KATRIN: Asa! Să stea aici (arată pământul ), să muncească 
pentru înflorirea coloniei, nu să se ducă și să se 
plimbe cu străinii. 

PAULESCU: Cum să nu se plimbe? De ce? 

KATRIN: Domn’ profesor, doamna Lindeman si Wolfgang 
Beil au declarat la Trinidad că au fost bătuţi cu 
biciul, că li s-au făcut nu știu ce injecții, că au fost 
torturați... De ce să-și calomnieze ei în felul ăsta 
compatrioţii? Dumneata ai văzut cum trăim noi, 
muncim cinstit să devenim o colonie înfloritoare. 
Tot ce hotărim se face cu aprobarea adunării. Cui 
nu-i place, să plece din mijlocul nostru. N-avem 
nevoie de ei! Să se ducă în raiul din Trinidad. 

PauLEscu: Domnule Schaeffer, vreau să rămîn cu dumneata. 
între patru ochi. (Katrin și Schulze ies.) Domnule 
Schaeffer, e adevărat ce spune domnișoara Katrin 
si nu înţeleg de ce au inventat cei doi fugari istoriile 
lor calomnioase. Dar cine poate să suporte cu ușu- 
rintá să fie expulzat dintre ai săi, oricum ar fi ei, 
chiar dacă le poartă otrava în sînge? Oamenii pier 
şi locurile rămîn, și omul vrea adesea sá se întoarcă 
la ele; dumneata cu Katrin puneţi mîna pe ele 
și speculati această mare neliniște a omului; aveţi 
gustul puterii, îi ţineţi prizonieri cu voința lor, cea 
mai rafinată dintre puteri. Cine ești dumneata, 
unde ai învățat asta? 

SCHAEFFER: Nu exagera, domnule Paulescu. Katrin e ge- 
loasă, poţi să pleci liniștit cu domnisoara Hecker 
la Pabaco si să staţi acolo cît vreți. Ştiu că ai ceva 
bani, acuma nu mai e cazul sá te feresti, puteți 
să vă distrati fără grijă unde vreţi, la Pabaco sau 
la Trinidad, sau chiar la Rio de Janeiro! Unde 

îți place, domnul meu, nu e cazul sá te formalizezi 
si sá-mi pui intrebári de identitate. Sintem aici 
cîțiva foști naziști, dar ne bucurăm de ocrotirea 
legilor acestei țări, pe care n-o interesează cine am 
fost mai înainte. Înseamnă că nici pe dumneata nu 
trebuie să te intereseze. 


PAULESCU: Domnule Schaeffer, dumneata știi lucruri care 


au rămas, cel puțin pentru o parte a umanității, 
o enigmă. Îndată după război, toată lumea știa 
despre ce e vorba, parcă știam și cu, deși abia tre- 
cusem de cinci ani, și v-au spînzurat, v-aţi sinucis 
sau ati fugit. Acum enigma se reface. 


SCHAEFFER: Nu știu ce dorești de la mine, tinere. Ferește-te! 
PAULESCU: Puţine lucruri și nimic care sá te coste mai 


mult decît posibilitatea de a supraviețui. 


SCHAEFFER: Ce vrei să spui? 
PauLescu: Îţi las frica, asta nu se împarte cu nimeni. 


Dar dumneata supraviețuiești de douăzeci de ani. 
Cu ce preț? 


SCHAEFFER: Nu înțeleg. 
PAULESCU: Umilinta la care cineva e supus nu e o ade- 


vărată umilință și înjosirea nu e o adevărată înjosire 
cît timp cu ele se plătește speranța de a supra- 
vietui! Dar nu a avut limite înjosirea la care voi ati 
supus pe omul prizonier pentru ca în cele din urmă 
să-l ucideti. De ce? 


SCHAEFFER: Nu există răspuns. Nimeni nu poate să prevadă 

ce se intimplá in clipa cind descátuseazá anumite 
forte. Nimeni, domnul meu! Si cu toate acestea, 
nimeni nu ezitá prea mult sá le descátuseze, avind 
pe urmă de ales între anarhie și tiranie. Dumneata 
prezinti consecințele drept enigme! Asa vor rămîne 
pentru totdeauna: niște cnigme! 


PAULESCU: Vorbesti ca un orb care spune cá oriunde ar 
privi cu ochii lui stinși, tot un întuneric de catran 
întîlnește. Eu nu sînt prea fericit de ceea ce mi-au 
lăsat generaţiile anterioare, dar nici nefericit, nu-i 
acuz, au făcut ce-au putut, inclusiv cei care, vizitind 
după război lagărele voastre de exterminare, s-au 
dus mai încolo o sută de metri și s-au spînzurat de 
gardul lagărului, cu cravata, spre stupefactia imbe- 
cilă a ghizilor. Eu nu sînt un astfel de european, 
care doarme și apoi cînd se trezește se sinucide. 
Eu sînt treaz, și îți cer să-mi răspunzi. 

SCHAEFFER: Te ascult, o sá mă străduiesc să-ți spun tot 
ce știu! Dacă Germania avea mulți tineri ca dum- 
neata, nu pierdeam războiul, domn’ profesor... 
Deși la noi se spune că cu o sută de profesori țara 
e pierdută. Vă ascult! 

PAULESCU: Domnule Schaeffer, în istoria războiului vostru 
n-am găsit nici o luptă, numai exterminări. Cînd 
a început adevărata luptă, ati pierdut. 

SCHAEFFER: Nu înțeleg. 

PAULESCU: Într-un război, un tînăr din generațiile urmă- 
toare caută nu știu ce virtuți, și le găsește în eroismul 
celor care se apără sau în lupta indivizilor de a-și 
păstra nu știu ce sentimente: curajul sau iubirea... 
În istoria războiului vostru nu s-a auzit nici stri- 
gătul de disperare al femeii despărțită de iubitul 
ei, nici cîntecul tragic al celui care se jertfea apă- 
rîndu-și patria. Femeia a fost despuiată în hohotele 
de ris ale soldaților și eroului i s-a ars gura cu lampa 
de benzină. A fost un război dus într-o tăcere si- 
nistră, nu s-a auzit nimic, martorii acelor timpuri 
spun că n-au știut nimic, și unii dintre ei nici acum 
nu cred cînd li se amintește. 

SCHAEFFER: Nu e păcat de dumneata, domn’ profesor, să-ți 
spargi capul cu lucruri care nu mai sînt? Ori justi- 
ficăm totul, și atunci avem dreptul la partea noastră 
de justificare, ori nu justificăm nimic, și atunci 
să vedem dacă globul nostru pámintesc are baiere 
atît de solide ca omenirea inspáimintatá de ea însăși 
să se poată tine cu miinile de ele și să nu cadă 
de pe scoarța lui. 

PAULESCU: Să nu-mi spui! Înaintea voastră, omenirea se 
salva contemplindu-și zguduită tragedia, și omul 
se oprea pe marginea abisului crutíndu-1 pe viteaz, 
sau ocrotind cu prețul propriei lui vieți pe femei sau 
pe copii. Războiul apărea atunci în conștiință ca 
o fatalitate care punea pe moment stăpînire pe 
popoare și se aștepta sfîrșitul ca pe-o eliberare. 
Sfîrşitul războiului vostru însă... Vezi... Per- 
sistă îndoieli... Aici s-a produs ceva... După ce 
ați pierit, a rămas în urma voastră dubiul... 
Există totuși hotare pe care omul credea că nu le 
poate trece, și de fapt le trece... 

SCHAEFFER: Dacă ai fi fost o victimă de-a noastră, fi-as 
fi răspuns cine e vinovat că persistă acest dubiu. 
Dar nu ești și... Nu e mai bine să pleci cu Hanna 
Hecker și să te bucuri că ești tînăr? 

PAULESCU: În tara de origină a tatălui meu, în secolul trecut, 
nu s-a găsit odată în Valahia un călău care să exe- 
cute o sentință. A fost scos din adîncurile ocnei 
un condamnat pe viață, căruia i s-a promis liber- 
tatea dacă devine el călău. A refuzat! Acum ome- 
nirea e plină de călăi! Nu sînt atîția vinovați câți 
călăi stau gata să-i ucidă. (Intră Katrin și Schulze. ) 

KATRIN: Domnule Paulescu, te caută domnișoara Hecker 
nu știu ce vrea să-ți spună. 


PAULESCU (se uită pe geam; aparte): E adevărat, ce poate 
sá mai fie încă? (Paulescu iese; în uşă îl așteaptă 
fata. ) 

HANNA (îl apucă de git şi îl sărută cu patimá, nu-i mai 
dă drumul si îl imploră) : Nu ieşi din birou. Spune-i 
comandantului despre ce e vorba, el poate să dea 
ordin să te lase în pace. Dacă ar fi aici domnul 
Joachim, l-aș fi rugat eu, dar a plecat de dimineață 
la Pabaco și ei atît au așteptat... 

(În birou, Katrin si Schaeffer îngrijoraţi.) 

SCHAEFFER: Nu înțeleg, dacă zici că ai reușit s-o convingi 
pe madam Lindeman să se întoarcă, atunci ce rost 
are această desfășurare de forțe? 

KATRIN: Nu știu, don Pedro zice că nici un minut nu trebuie 
să mai staţi, că el a pornit încoace cu toată poliția 
și nu trebuie să vă găsească aici. 

SCHAEFFER: Dar ce s-a întîmplat? 

KATRIN: Vă repet cuvînt cu cuvînt ce mi-a spus polițistul 
în civil trimis de don Pedro, a avut ordin să nu stea 
de vorbă cu dumneavoastră. În cîteva ore, colonia 
va fi înconjurată de un cordon de poliție. Și din 
Trinidad s-a trimis un batalion de soldați, cu un 
judecător însărcinat cu puteri depline. Don Pedro 
era foarte speriat. 

SCHAEFFER: Gălăgios și imbecil deputat! Si pe don Pedro 
ce l-a apucat de s-a speriat așa? 

PAULESCU (afară, pe scări): ...Da, dar pînă la urmă 
tot ar găsi ei un prilej și m-ar provoca, mai bine 
să terminăm acum; du-te și amestecă-te printre 
ei, sau mai bine du-te unde-am fost ultima oară, 
așteaptă-mă acolo! Nu-ţi fie teamă, fă ce-ţi spun! 

Scena a 3-a 


Piața coloniei; Paulescu, Holz, Hanna, Kranz, colo- 
nisti, Paulescu intră şi Kranz îi pune piedică; Paulescu 
însă își regáseste echilibrul. 


PAULESCU: Domnule Kranz, după cîte știu, nu dumneata 
trebuie să te lupti cu mine! 

AL TREILEA COLONIST: He-he, domn' profesor vrea sá lupte. 
Holz, unde esti? 

Horz: Aici sînt. Ce s-a întîmplat? 

AL TREILEA COLONIST: Domn’ profesor a lăsat-o azi pe 
Hanna și vrea să te învețe minte. 

Horz: Așa e, domn’ profesor? 

PAULESCU: Ascultă, Holz, am auzit că celor ca tine degeaba 
le vorbeşti, că orice le-ai spune, ei îți răspund cu 
un rînjet. Că ai un cuțit la tine, și că dupá ce ai 
ascultat tot ce ti se spune omori cu el. E ade- 
vărat? (Holz rinjeste.) Va să zică, e adevărat. Dar 
să știi că eu n-o să stau cu tine la discuție. 

Horz: Ce vorbeşti, domn” profesor, te pomenești că ai 
și tu un cuțit?! 

PAULESCU: Sigur că am. 

Horz: la arată-l. 

AL TREILEA COLONIST: Auzifi, are un cuțit la el! 

AL DOILEA COLONIST: Scoate-l, domn' profesor, ce mai 
aștepți? 

PAULESCU (strigă): Am să-l scot imediat și am să-l lovesc 
pe primul care s-o apropia de mine pe la spate. 

Horz: Faceți loc. Kranz, lasă-l în pace. 

PAULESCU: Și tu ar trebui să lași locul unuia îndrăzneț, 
să nu ne pară rău că ne zdrobește figura unul fricos. 


68 


Horz: Dacă sînt fricos, zdrobeste-mi tu mie figura. 

AL DOILEA COLONIST: Dă-i una, domn’ profesor. 

PRIMUL BĂIAT: Aruncă-l la pămînt și să spună... 

A DOUA COLONISTĂ: Curaj, domn’ profesor! (Paulescu se 
dá indárát, Holz îl urmăreşte în cerc.) 

Horz: Aştept sá dai, domn’ profesor, sau să scoţi cuțitul, 
dar să știi că n-o sá aştept mult. (Holz îl lovește 
și îl trimite la pămînt; Paulescu se ridică, este lovit 
din nou, a treia oară abia se mai ridică în genunchi, 
apoi pe picioare; Holz se pregătește să-l lovească din 
nou.) 

PAULESCU (strigă) : Holz, opreste-te! (Rumoare, strigăte de 
veselie. ) 


ÎNTÎIUL COLONIST: Auzi, cică să se oprească! 
AL DOILEA BĂIAT: Are haz! 

AL TREILEA COLONIST: Oprește-l singur! 

AL DOILEA COLONIST: Curaj, domn” profesor! 


(Holz se apropie, Paulescu se oprește si e trimis la 
pământ. Nu se mai poale ridica. Holz, cu paşii rari, 
aşteaptă cîteva secunde, apoi ridică talpa și striveste 
cu ea chipul celui căzut, fără s-o mai ridice, ca și cînd 
ar sugera că asta va fi pentru totdeauna. În clipa aceea: 
Hanna Hecker scoate un țipăt de groază; Paulescu se 
zbate si fisneste în picioare. Se clatină, în timp ce scoale 
un revolver din buzunar. Îl împușcă pe Holz, care se 
prăbușește. ) 


PAULESCU: Luaţi-l și îngropaţi-l. De-aici înainte, n-o să-și 
mai pună el cizma pe gura altora, doar pămîntul 
o să i-o astupe pe-a lui. Şi sá nu îndrăznească 
cineva să se apropie de mine, dacă nu cumva are 
chef să-l trimit și pe el pe lumea-ailaltă. Regret că 
n-am putut să vă fac pe plac, deși am avut toată, 
bunăvoința. (O caută pe Hanna cu privirea.) 

ÍntttuL COLONIST: Dá-te la o parte! Vrei să-ți găurească 


si tie pielea cu un glont? Domn” profesor, acum o 
să vezi și dumneata răsăritul soarelui dintr-o groapă. 


PAULESCU: Daţi-vă la o parte. 
AL TREILEA COLONIST: Poftiti, domn’ profesor, aveți tre- 


cerea liberă. Noi sîntem niște coloniști pașnici. 


PAULESCU: La o parte! 


Scena a 4-a 


Paulescu; locul din pădure unde se întilnise cu Hanna 
ultima oară. 


PAULESCU (întră singur): Hanna, esti aici?... Încă n-a 


venit, o fi speriată, n-am făcut cum mi-a spus ea... 
Cu toate că dacă aș fi avut cuțitul ar fi ieșit rău. 
Holz nu părea dispus să se lase impresionat... Se 
pare că între un intelectual și un cuțit trebuie să 
existe neapărat o incompatibilitate. Asa este! Cuţitul 
aproprie prea tare pe cei doi care vor să se omoare, 
în timp ce forțele care îi împing sînt oarbe. Or, un 
intelectual e un om luminat... Ce-a vrut să spună 
colonistul ăla, că o să văd și eu acum soarele în 
groapă? Că această crimă mă va lega de ei pentru 
totdeauna, sau că voi fi arestat și închis? Dar sîntem 
într-adevăr luminati? Iată întrebarea! (Ceva se mișcă 
în pădure.) Hanna, tu esti?... Nu e nimeni, o 
pasăre. Ce-o fi cu ea de întîrzie? (Se așază jos și 
aşteaptă; lumina zilei se stinge încet.) Singurătate 
si tăcere. Hanna nu vine! (Se ridică, nelinistit de 
întunericul care se lasă.) Cine e, stai pe loc... O 


jiviná, parcá a fost ceva tot cu aripi. Ce se intimplá 
cu fata asta?... Sá fie oare aceste clipe fatale, 
sá nu fiu unde ar trebui sá fiu? A dispárut din 
mulțime și am plecat imediat în urma ei. Hanna!... 
Zadarnic ! 


(Se face întuneric total, apoi răsar din mai multe părți 
lanterne orbitoare.) 


UN POLIȚIST: Aruncati arma. Sínteti arestat. 

PAULESCU (strigă): Am căzut în cursă, sînt pierdut... 
Cine e? 

UN POLIȚIST: Poliţia din Pabaco. 

PAuLEscu: Dacă m-ati urmărit tot timpul, atunci trebuie 
să știți și cum s-au petrecut lucrurile. Ati fost aici. 

O voce: Nu v-a urmărit nimeni! Ati omorît un om! 

PAULESCU: M-am apărat! 

O voce: O să dovediti. (Paulescu aruncă pistolul; este 
înconjurat de umbre cu lanterne, pipăit de sus pină 
jos.) 

Un POLIȚIST: Luaţi-o înainte. Martorii declară că nu v-a 
făcut nimeni nimic, ati tras din pricina unei fete. 

PAULESCU: Unde e, arestati-o și pe ea, mi-a fost complice. 

UN POLIȚIST: N-o să i se întîmple. nimic, n-aveţi teamă! 
O s-o vedeți! N-avem nici un motiv s-o arestăm! 
Mergeţi înainte ! 


Scena a 5-a 
Paris, în același cabaret; Paulescu, Marceline, Brulon, 
Ventre, Emmanuel, muzică de cabaret. 
PAULESCU: N-am mai văzut-o! M-au trimis în aceeași seară 


la Trinidad și m-au închis. Între timp, spectaculoasa 

anchetă pornită din Trinidad și-a urmat cursul, 
a fost cercetat cimitirul coloniei și nu mai știu ce-au 
făcut, și după instrucție mi-au dat și mie drumul. 
Dar mi s-a anulat viza și nu mi s-a mai dat voie 
să má-ntorc să văd ce s-a întîmplat cu Hanna. Ce 
i-au putut ei face acestei fete de n-a mai venit să. 
mă vadă? Cît am stat închis, m-a vizitat doctorul 
Max, și l-am rugat să intervină pe lîngă influentul 
deputat Ricardo să se intereseze ce e cu ea și s-o 
scoată de acolo, dar nu s-a putut face nimic. Domnul 
deputat mă socotea parcă pe mine vinovat că de- 
claratiile celor doi fugari nu se verificau și că mașina 
uriașă de trupe și poliție pe care declarația lui din 
Congres o pusese în mișcare nu reușea să descopere 
nimic și ancheta mergea în gol. N-am înțeles, aveau 
aerul, după cum mi-am dat seama din interoga- 
toriile la care am fost supus, că dacă n-aș fi venit 
eu acolo, nu s-ar fi întîmplat nimic. În orice caz, 
mi s-a spus în cele din urmă că mi s-a dat drumul 
cu o condiție: să plec imediat și să nu mai revin 
pe aceste locuri. 

VENTRE: Si Martin Bormann? 

PAULESCU: A fugit. 

BRULON: Era chiar Martin Bormann, marele nazist? 

PAULESCU: Putea să fie. 


EMMANUEL: Si n-au dat de el, n-au aflat măcar pe unde 
a trecut și cum a reușit să dispară? 

PAULESCU: Nimic. S-a aflat doar atît, că pașaportul cu 
numele de Schaeffer figura șters de zece ani din 
controalele poliției. 

VENTRE: Si cei doi fugari, ce pîndeau ei în timpul nopții 
înainte de a fugi? 

PAULESCU: Un paznic pe care-l știau ei că adoarme în post. 

EMMANUEL: Sá ieșim. În seara asta, zgomotul muzicii mi 
se pare că seamănă cu niște behăituri de capră. 

VENTRE: Să mergem în altă parte. 

BRULON: Să mergem în Marais, acolo sînt Les Oubliettes. 
Uitátoarele, unde-ti lásai oscioarele. 

MARCELINE: Mergeti, venim si noi. 

BRULON: Au revoir, les amis. 


(Pauză: muzică de cabaret; cei trei ies pe vínd.) 


MARCELINE: Aşadar, ai văzut din primele zile că nu ți se 
va dezvălui nici un secret, și cu toate astea ai rămas. 

PAULESCU: N-am putut sá bănuiesc că se pot naşte pe 
pămînt astfel de forme de viață, în care amenin- 
tarea pierderii libertății să plutească deasupra oame- 
nilor ca un blestem! Sau, mai bine zis, am bănuit 
încă înainte de a pleca de-aici, dar am vrut să văd 
cu ochii mei cum se petrece! Nu speram să pun 
eu mîna pe Martin Bormann! 

MARCELINE: Ai plătit un preț mult prea mare. Cel puțin, 
dacă ai fi scos-o de-acolo pe fata aceea! (Pauză. ) 
Măcar ştii ce s-a întîmplat cu această Hanna care 
s-a încrezut în tine? 

PAULESCU: Nu știu. 

MARCELINE: Crezi că i-au făcut ceva? 

PAuLEescu: Mi s-a transmis printr-un polițist al lui Pedro 
că ei tot nu știu unde e ascunsă Hanna Hecker, 
conducerea coloniei zicînd că a fugit după mine 
și că trebuie să fie la Trinidad. În realitate, le era 
frică celor din colonie, mă urmăreau neîncetat, să 
nu fac cine știe ce declarație la un eventual proces. 
Ar fi urmat amenințarea din partea lor că n-aveam 
s-o mai văd pe Hanna niciodată și în acest fel m-au 
șantajat să tac. Si-asa n-o s-o mai vád!... Mar- 
celine, dacă vrei, mai putem să-i prindem pe Emma- 

nuel si ceilalti, dar eu n-o sá mai pot sá stau. Am 
ieșit din casă numai pentru tine și sá vá dau de 
veste c-am venit. Mult mai bine ar fi fost dacă 
nu m-aș mai fi întors. 

MARCELINE: Ba nu, mult mai bine ar fi fost dacă n-ai fi 
plecat... Si ar fi fost măcar bine ca nici eu, între 
timp, sá nu fi descoperit că trebuie să te aştept... 
Fiindcă am făcut într-adevăr această descoperire ! 
(Strigá.) Dar măcar dacă aș putea să spun că m-am 
înșelat. . . 

PAULESCU: Nu poți? Și totuși, te-ai înșelat! 

MARCELINE: Nu, am fost doar lovită ca și tine și ca si 
fata aceea. Și nu mi-ajută la nimic faptul că tu 
te-ai întors. 

PAULESCU: Da, m-am întors atîrnînd în sea, pe un cal 
care și-a pierdut și el controlul, m-a tîrît pe jos... 

MARCELINE: Să mergem. Are dreptate Emmanuel, muzica 
asta e veselă pentru cine e vesel... (Muzică veselă. ) 

